text:
foretager forsegling senest ved varernes frigivelse.
 KAPITEL IV
 Fritagelse for bindende transportrute
 Artikel 59
 De kompetente myndigheder kan indrømme den hovedforpligtede, som træffer foranstaltninger, der gør det muligt for de kompetente myndigheder på ethvert tidspunkt at fastlægge, hvor forsendelsen befinder sig, fritagelse for bindende transportrute.
 KAPITEL V
 Status som godkendt afsender
 Artikel 60
 Godkendt afsender
 Enhver, som ønsker at foretage fælles forsendelsestransaktioner uden at frembyde de pågældende varer og fremlægge den dertil hørende forsendelsesangivelse på afgangsstedet eller ethvert andet godkendt sted, kan opnå status som godkendt afsender.
 Denne forenkling indrømmes kun personer, der har tilladelse til samlet kaution, eller som er indrømmet fritagelse for sikkerhedsstillelse.
 Artikel 61
 Tilladelsens indhold
 I tilladelsen fastlægges blandt andet:
 a)
 det eller de afgangssteder, der er kompetente for de fælles forsendelser, der skal afsendes
 b)
 fristen, inden for hvilken de kompetente myndigheder kan foretage en eventuel kontrol inden frigivelsen af varerne efter den godkendte afsenders indgivelse af angivelsen
 c)
 de foranstaltninger, der skal træffes for at sikre identifikation; de kompetente myndigheder kan bestemme, at transportmidlerne eller de enkelte kolli af den godkendte afsender skal forsynes med en særlig forsegling, der er godkendt af de kompetente myndigheder, og som imødekommer de betingelser, der er anført i bilag II
 d)
 de varekategorier eller -forsendelser, der er udelukket.
 Artikel 62
 Formaliteter ved afgang
 Den godkendte afsender indgiver en forsendelsesangivelse til afgangsstedet. Varerne kan ikke frigives, inden den i artikel 61, litra b), anførte frist er udløbet.
 Artikel 63
 Obligatoriske påtegninger
 Den godkendte afsender indfører i givet fald følgende oplysninger i edb-systemet:
 —
 forseglingernes antal, type og mærke
 —
 i givet fald den bindende transportrute, som fastsættes i overensstemmelse med artikel 26, stk. 2
 —
 den i henhold til artikel 29 fastsatte frist, inden for hvilken varerne skal frembydes for bestemmelsesstedet.
 KAPITEL VI
 Status som godkendt modtager
 Artikel 64
 Godkendt modtager
 1. Enhver, der ønsker at modtage varer under den fælles forsendelsesprocedure i sin virksomhed eller et andet bestemt sted, uden at disse varer eller forsendelsesledsagedokumentet frembydes for bestemmelsesstedet, kan opnå status som »godkendt modtager«.
 2. Den hovedforpligtede har opfyldt de forpligtelser, der påhviler denne i henhold til artikel 8, stk. 1, litra a), og proceduren for fælles forsendelse er afsluttet, så snart forsendelsesledsagedokumentet og varerne i intakt stand inden for den foreskrevne frist er overgivet til den godkendte modtager i dennes virksomhed eller på de i bevillingen nærmere anførte steder, og når foranstaltningerne til varernes identifikation er iagttaget.
 3. For hver forsendelse, der på de i stk. 2 nævnte betingelser er overgivet til den godkendte modtager, udsteder denne på fragtførerens anmodning det i artikel 38 omhandlede ankomstbevis, som finder tilsvarende anvendelse.
 Artikel 65
 Forpligtelser
 1. For de varer, der ankommer til virksomheden eller de steder, der er nærmere anført i bevillingen, skal den godkendte modtager:
 a)
 med det samme give bestemmelsesstedet meddelelse om varernes ankomst ved hjælp af »ankomstmeddelelsen«, der ligeledes omfatter hændelser under transporten
 b)
 afvente »losningstilladelsesmeddelelsen«, inden losningen påbegyndes
 c)
 efter at have modtaget meddelelsen »losningstilladelse« tilsende bestemmelsesstedet senest tredje dag efter datoen, hvor varerne er


text:
ankommet, »losningsbemærkninger«, der omfatter alle afvigelser, i overensstemmelse med de betingelser, der er fastlagt i tilladelsen
 d)
 at stille eksemplaret af forsendelsesledsagedokumentet, som har ledsaget varerne i henhold til bestemmelserne i tilladelsen, til rådighed for bestemmelsesstedet eller at tilsende det et eksemplar af dette.
 2. Bestemmelsesstedet indfører de oplysninger, der udgør meddelelsen om »kontrolresultatet« i edb-systemet.
 Artikel 66
 Tilladelsens indhold
 1. I tilladelsen fastlægges blandt andet:
 a)
 hvilket eller hvilke bestemmelsessteder der er kompetente for de varer, der ankommer til den godkendte modtager
 b)
 fristen, inden for hvilken den godkendte modtager via meddelelsen om »losningstilladelsen« modtager de relevante oplysninger i den »forventede ankomstmeddelelse« fra bestemmelsesstedet, som finder tilsvarende anvendelse som artikel 37, stk. 3
 c)
 de varekategorier eller -forsendelser, der er udelukket.
 2. De kompetente myndigheder bestemmer i tilladelsen, om den godkendte modtager kan disponere over de ankomne varer uden bestemmelsesstedets medvirken.
 KAPITEL VII
 Forenklede procedurer for varer, der forsendes med jernbane eller i store containere
 Afdeling 1
 Almindelige bestemmelser vedrørende jernbanetransport
 Artikel 67
 Anvendelsesområde
 Formaliteterne ved den fælles forsendelsesprocedure forenkles i overensstemmelse med bestemmelserne i artikel 68-79, 95 og 96 for vareforsendelser, der gennemføres af jernbaneselskaberne på grundlag af et CIM-fragtbrev eller -ekspresgodsseddel, i det følgende benævnt »CIM-fragtbrevet«.
 Artikel 68
 Det anvendte dokuments retsgyldighed
 CIM-fragtbrevet gælder som forsendelsesangivelse.
 Artikel 69
 Kontrol af optegnelser
 Jernbaneselskaber i hvert enkelt land stiller i deres regnskabsafdelinger optegnelserne herfor til rådighed for deres lands kompetente myndigheder, således at der kan foretages kontrol.
 Artikel 70
 Den hovedforpligtede
 1. Et jernbaneselskab, der til forsendelse modtager varer, som er ledsaget af et CIM-fragtbrev gældende som angivelse for fælles forsendelse, bliver hovedforpligtet for denne forsendelse.
 2. Jernbaneselskabet i det land, gennem hvis område en vareforsendelse kommer ind i de kontraherende parters område, bliver hovedforpligtet for de varer, der forsendes med jernbane fra et tredjeland.
 Artikel 71
 Klæbeseddel
 Jernbaneselskaberne drager omsorg for, at forsendelser, der gennemføres under den fælles forsendelsesprocedure, mærkes med klæbesedler med et piktogram, hvortil modellen er anført i bilag B11 til tillæg III.
 Klæbesedlerne anbringes på CIM-fragtbrevet, samt, når der er tale om hele vognladninger, på jernbanevognen og i andre tilfælde på det eller de pågældende kolli.
 Den i stk. 1 nævnte klæbeseddel kan erstattes af et stempel, der med grønt blæk gengiver piktogrammet, der er anført i bilag B11 til tillæg III.
 Artikel 72
 Ændring af fragtkontrakten
 Ved en ændring af fragtkontrakten, der medfører:
 —
 at en forsendelse, der skulle afsluttes uden for en kontraherende parts område, afsluttes inden for dette område, eller
 —
 at en forsendelse, der skulle afsluttes inden for en kontraherende parts område, afsluttes uden for dette område
 kan jernbaneselskaberne kun opfylde den ændrede fragtkontrakt, når der forinden foreligger godkendelse fra afgangsstedet.
 I alle andre tilfælde kan jernbaneselskaberne opfylde den ændrede fragtkontrakt. De underretter straks afgangsstedet om den foretagne ændring.
 Forsendelse af varer mellem de kontraherende parter
 Artikel 73
 Anvendelse af CIM-fragtbrevet
 1. Påbegyndes en forsendelse, på hvilken den fælles forsendelsesprocedure finder anvendelse, inden for de kontraherende parters område, og skal den også afsluttes her, forelægges CIM-fragtbrevet for afgangsstedet.
 2. Når varer

type: contracts

jurisdiction: EU


text:
forsendes fra et sted til et andet i Fællesskabet gennem et eller flere EFTA-landes område, anfører afgangsstedet i den rubrik, der er forbeholdt toldmyndighederne, på eksemplar 1, 2 og 3 af CIM-fragtbrevet på tydelig måde:
 —
 »T1«, hvis varerne forsendes under T1-proceduren
 —
 »T2« eller »T2F«, hvis varerne forsendes under T2-proceduren i de tilfælde, hvor denne påtegning ifølge fællesskabsbestemmelserne er obligatorisk.
 Påtegningen »T2« eller »T2F« bekræftes med afgangsstedets stempel.
 3. Når varer forsendes fra Fællesskabet til et EFTA-land, anfører afgangsstedet i den rubrik, der er forbeholdt toldmyndighederne, på eksemplar 1, 2 og 3 af CIM-fragtbrevet på tydelig måde »T1«, hvis varerne forsendes under T1-proceduren.
 4. Bortset fra de i stk. 2 og 3 omhandlede tilfælde henføres varer, der forsendes fra et sted til et andet i Fællesskabet gennem et eller flere EFTA-landes område, samt varer, der forsendes fra Fællesskabet til et EFTA-land, på de betingelser, som hver af Fællesskabets medlemsstater fastlægger, for hele strækningen fra afgangsstationen til bestemmelsesstationen under T2-proceduren, uden at CIM-fragtbrevet for de pågældende varer skal forelægges for afgangsstedet.
 For så vidt angår varer, der forsendes fra et sted til et andet i Fællesskabet gennem et eller flere EFTA-landes område, skal de i artikel 71 omhandlede klæbesedler ikke påføres.
 5. Varer i forsendelser, der påbegyndes i et EFTA-land, anses for at blive sendt under T1-proceduren. Men hvis varerne skal forsendes under T2-proceduren i overensstemmelse med artikel 2, stk. 3, litra b), i konventionen, anfører afgangsstedet på eksemplar 3 af CIM-fragtbrevet, at de varer, som dokumentet henviser til, forsendes under T2-proceduren. I den anledning anfører afgangsstedet på tydelig måde »T2« eller »T2F« samt afgangsstedets stempel og den kompetente tjenestemands underskrift i den rubrik, der er forbeholdt toldmyndighederne. For varer, der forsendes under T1-proceduren, skal der ikke anføres »T1« på det pågældende dokument.
 6. Samtlige eksemplarer af CIM-fragtbrevet afleveres til brugeren.
 7. Hvert EFTA-land kan i øvrigt bestemme, at varer, der forsendes under T1-proceduren, kan forsendes under proceduren, uden at CIM-fragtbrevet skal forelægges for afgangsstedet.
 8. For de i stk. 2, 3 og 5 omhandlede varer bliver det toldsted, i hvis distrikt bestemmelsesstationen er beliggende, bestemmelsessted. Hvis varerne imidlertid overgår til fri omsætning eller henføres under en anden toldprocedure ved en mellemstation, bliver det toldsted, i hvis distrikt denne station er beliggende, bestemmelsessted. For varer, der forsendes fra et sted til et andet i Fællesskabet gennem et eller flere EFTA-landes område på de i stk. 4 omhandlede betingelser, er der ingen formaliteter at iagttage for bestemmelsesstedet.
 Artikel 74
 Identifikationsforanstaltninger
 Generelt og i betragtning af de af jernbaneselskaberne trufne identifikationsforanstaltninger foretager afgangsstedet ikke forsegling af transportmidlerne eller kolliene.
 Artikel 75
 De forskellige eksemplarer af CIM-fragtbrevet og deres anvendelse
 1. Bortset fra de tilfælde, hvor varerne forsendes fra et sted til et andet i Fællesskabet gennem et eller flere EFTA-landes område, overgiver jernbaneselskabet i det land, hvor bestemmelsesstedet er beliggende, eksemplar 2 og 3 af CIM-fragtbrevet til sidstnævnte.
 2. Bestemmelsesstedet tilbageleverer straks eksemplar 2 til jernbaneselskabet efter at have forsynet det med påtegning og beholder eksemplar 3.
 Forsendelser til eller fra tredjelande


text:
Artikel 76
 Forsendelser til tredjelande
 1. Påbegyndes en forsendelse inden for de kontraherende parters område, og skal den afsluttes uden for disse parters område, finder bestemmelserne i artikel 73 og 74 anvendelse.
 2. Det toldsted, i hvis distrikt den grænsestation er beliggende, via hvilken en forsendelse forlader de kontraherende parters område, bliver bestemmelsessted.
 3. Ved bestemmelsesstedet er der ingen formaliteter at iagttage.
 Artikel 77
 Forsendelser fra tredjelande
 1. Påbegyndes en forsendelse uden for de kontraherende parters område, og skal den afsluttes inden for disse parters område, bliver det toldsted, i hvis distrikt den grænsestation er beliggende, via hvilken en forsendelse kommer ind i de kontraherende parters område, afgangssted.
 Ved afgangsstedet er der ingen formaliteter at iagttage.
 2. Det toldsted, i hvis distrikt bestemmelsesstationen er beliggende, bliver bestemmelsesstedet. Overgår varerne imidlertid ved en mellemstation til fri omsætning eller til en anden toldprocedure, bliver det toldsted, i hvis distrikt denne station er beliggende, bestemmelsessted.
 De i artikel 75 omhandlede formaliteter skal opfyldes ved bestemmelsesstedet.
 Artikel 78
 Forsendelser gennem kontraherende parters område
 1. Når en forsendelse påbegyndes og skal afsluttes uden for de kontraherende parters område, bliver afgangsstedet og bestemmelsesstedet de toldsteder, der er omhandlet i henholdsvis artikel 77, stk. 1, og artikel 76, stk. 2.
 2. Ved afgangsstedet og bestemmelsesstedet er der ingen formaliteter at iagttage.
 Artikel 79
 Varernes toldmæssige status
 Varer, der forsendes som omhandlet i artikel 77, stk. 1, eller artikel 78, stk. 1, anses for at være sendt under T1-proceduren, medmindre varernes status som fællesskabsvarer fastslås i overensstemmelse med bestemmelserne i tillæg II.
 Afdeling 2
 Transport i store containere
 Artikel 80
 Anvendelsesområde
 Formaliteterne ved proceduren for fælles forsendelse forenkles i overensstemmelse med bestemmelserne i artikel 81-96 for vareforsendelser i store containere, som jernbaneselskaberne lader udføre af transportvirksomheder, ledsaget af overleveringsbeviser, som benævnes »TR-overleveringsbevis«. Nævnte forsendelser omfatter i givet fald forsendelse ved transportvirksomhederne på anden måde end med jernbane i afsendelseslandet til afgangsstationen, der er beliggende i dette land, og i bestemmelseslandet fra bestemmelsesstationen i dette land, samt eventuel søtransport mellem de to stationer.
 Artikel 81
 Definitioner
 I artikel 80-96 forstås ved:
 1)
 »transportvirksomhed«: et selskab, som jernbaneselskaberne i fællesskab har oprettet, og som de er parthavere i, med det formål at gennemføre vareforsendelser i store containere ledsaget af TR-overleveringsbeviser
 2)
 »stor container«: en transportenhed:
 —
 som er af varig beskaffenhed
 —
 som er særligt indrettet til uden omladning at lette godstransport inden for en eller flere transportformer
 —
 som er således indrettet, at den er let at fastgøre og/eller håndtere
 —
 som er således indrettet, at den kan forsegles effektivt, når forsegling efter artikel 89 er nødvendig
 —
 som er af sådanne dimensioner, at arealet inden for de fire nederste udvendige hjørner er mindst 7 m2
 3)
 »TR-overleveringsbevis«: det dokument, hvori er udtrykt den fragtkontrakt, hvorefter transportvirksomheden fra en afsender til en modtager befordrer en eller flere store containere som international forsendelse. TR-overleveringsbeviset er i øverste højre hjørne forsynet med et løbenummer til identifikation. Nummeret består af otte cifre efter bogstaverne TR.
 TR-overleveringsbeviset består af følgende eksemplarer, som følger


text:
i nummerorden:
 1
 :
 eksemplar til transportvirksomhedens hovedkontor
 2
 :
 eksemplar til den nationale repræsentant for transportvirksomheden på bestemmelsesstationen
 3A
 :
 toldmyndighedernes eksemplar
 3B
 :
 modtagerens eksemplar
 4
 :
 eksemplar til transportvirksomhedens hovedkontor
 5
 :
 eksemplar til den nationale repræsentant for transportvirksomheden på afgangsstationen
 6
 :
 afsenderens eksemplar.
 Hvert eksemplar af TR-overleveringsbeviset er med undtagelse af eksemplar 3A langs højre kant forsynet med en grøn stribe af ca. 4 cm bredde
 4)
 »specifikation over store containere«, i det følgende benævnt »specifikation«: et dokument vedlagt et TR-overleveringsbevis, hvoraf det udgør en integrerende del, og som er bestemt til at dække forsendelsen af flere store containere fra samme afgangsstation til samme bestemmelsesstation; toldformaliteterne skal opfyldes ved begge stationer.
 Specifikationen udfærdiges i samme antal eksemplarer som det TR-overleveringsbevis, den vedrører.
 Antallet af specifikationer anføres i rubrikken bestemt til angivelse af antallet af specifikationer i øverste højre hjørne på TR-overleveringsbeviset.
 Endvidere anføres løbenummeret på TR-overleveringsbeviset i øverste hjørne på hver specifikation.
 Artikel 82
 Det anvendte dokuments retsgyldighed
 TR-overleveringsbeviset, som anvendes af transportvirksomheden, gælder som forsendelsesangivelse.
 Artikel 83
 Kontrol af optegnelser samt oplysninger, der skal afgives
 1. I hver medlemsstat stiller transportvirksomheden gennem sin(e) nationale repræsentant(er) dennes (disses) optegnelser til rådighed for de kompetente myndigheder med henblik på kontrol, enten i egen (egne) regnskabsafdeling(er) eller hos den (de) nationale repræsentanter.
 2. På de kompetente myndigheders begæring fremsender transportvirksomheden eller dens nationale repræsentant(er) hurtigst muligt samtlige dokumenter, regnskaber og oplysninger vedrørende foretagne eller endnu ikke afsluttede forsendelser, som disse myndigheder måtte ønske at undersøge.
 3. I de tilfælde, hvor TR-overleveringsbeviset i overensstemmelse med artikel 82 gælder som forsendelsesangivelse, underretter transportvirksomheden eller dens nationale repræsentant(er):
 a)
 bestemmelsesstederne om TR-overleveringsbeviser, hvoraf eksemplar 1 er fremkommet til virksomheden uden at være forsynet med toldmyndighedernes påtegning
 b)
 afgangsstederne om TR-overleveringsbeviser, hvoraf eksemplar 1 ikke er blevet tilbagesendt til afgangsstederne, og for hvilke det ikke har været muligt at fastslå, om forsendelsen er blevet forskriftsmæssigt frembudt for bestemmelsesstedet, eller om forsendelsen, hvis artikel 93 finder anvendelse, har forladt de kontraherende parters område med et tredjeland som bestemmelsesland.
 Artikel 84
 Den hovedforpligtede
 1. For de i artikel 80 omhandlede vareforsendelser, der modtages af en transportvirksomhed i et land, bliver jernbaneselskabet i dette land den hovedforpligtede.
 2. For de i artikel 80 omhandlede vareforsendelser, der modtages af en transportvirksomhed i et tredjeland, bliver det jernbaneselskab, der er etableret i det land, gennem hvis område vareforsendelsen kommer ind i de kontraherende parters område, den hovedforpligtede.
 Artikel 85
 Toldformaliteter under forsendelser, der foregår på anden måde end med jernbane
 Skal der gennemføres toldformaliteter under en forsendelse, der foregår på anden måde end med jernbane til afgangsstationen eller fra bestemmelsesstationen, kan TR-overleveringsbeviset kun vedrøre én stor container.
 Artikel 86
 Klæbeseddel
 Transportvirksomheden drager omsorg for, at forsendelser, der gennemføres under proceduren for fælles forsendelse, mærkes med klæbesedler med et piktogram, hvortil modeller er anført i bilag B11 til tillæg III. Klæbesedlerne anbringes på TR-overleveringsbeviset samt på den eller de pågældende store containere.
 Den i stk. 1 nævnte klæbeseddel kan erstattes af et stempel, der med grønt blæk


text:
gengiver piktogrammet, der er anført i bilag B11 til tillæg III.
 Artikel 87
 Ændring af fragtkontrakten
 Ved en ændring af fragtkontrakten, der medfører:
 —
 at en forsendelse, der skulle afsluttes uden for en kontraherende parts område, afsluttes inden for dette område, eller
 —
 at en forsendelse, der skulle afsluttes inden for en kontraherende parts område, afsluttes uden for dette område
 kan transportvirksomheden kun opfylde den ændrede fragtkontrakt, når der forinden foreligger godkendelse fra afgangsstedet.
 I alle andre tilfælde kan transportvirksomheden opfylde den ændrede fragtkontrakt. Den underretter straks afgangsstedet om den foretagne ændring.
 Forsendelse af varer mellem de kontraherende parter
 Artikel 88
 TR-overleveringsbevis og specifikationer
 1. Påbegyndes en forsendelse, på hvilken proceduren for fælles forsendelse finder anvendelse, inden for de kontraherende parters område, og skal den også afsluttes her, forelægges TR-overleveringsbeviset for afgangsstedet.
 2. Når varer forsendes fra et sted til et andet i Fællesskabet gennem et eller flere EFTA-landes område, anfører afgangsstedet i den rubrik, der er forbeholdt toldmyndighederne, på eksemplar 1, 2, 3A og 3B af TR-overleveringsbeviset på tydelig måde:
 —
 »T1«, hvis varerne forsendes under T1-proceduren
 —
 »T2« eller »T2F«, hvis varerne forsendes under T2-proceduren i de tilfælde, hvor denne påtegning ifølge fællesskabsbestemmelserne er obligatorisk.
 Påtegningen »T2« eller »T2F« bekræftes med afgangsstedets stempel.
 3. Når varer forsendes fra Fællesskabet til et EFTA-land, anfører afgangsstedet i den rubrik, der er forbeholdt toldmyndighederne, på eksemplar 1, 2, 3Aog 3B af TR-overleveringsbeviset på tydelig måde »T1«, hvis varerne forsendes under T1-proceduren.
 4. Bortset fra de i stk. 2 og 3 omhandlede tilfælde henføres varer, der forsendes fra et sted til et andet i Fællesskabet gennem et eller flere EFTA-landes område, samt varer, der forsendes fra Fællesskabet til et EFTA-land, på de betingelser, som hver af Fællesskabets medlemsstater fastlægger, for hele strækningen under T2-proceduren, uden at TR-overleveringsbeviset for de pågældende varer skal forelægges for afgangsstedet. For så vidt angår varer, der forsendes fra et sted til et andet i Fællesskabet gennem et eller flere EFTA-landes område, skal de i artikel 86 omhandlede klæbesedler ikke påføres.
 5. Varer i forsendelser, der påbegyndes i et EFTA-land, anses for at blive sendt under T1-proceduren. Men hvis varerne skal forsendes under T2-proceduren i overensstemmelse med artikel 2, stk. 3, litra b), i konventionen, anfører afgangsstedet på eksemplar 3A af TR-overleveringsbeviset, at de varer, som dokumentet henviser til, forsendes under T2-proceduren. I den anledning anfører afgangsstedet på tydelig måde »T2« eller »T2F« samt afgangsstedets stempel og den kompetente tjenestemands underskrift i den rubrik, der er forbeholdt toldmyndighederne. For varer, der forsendes under T1-proceduren, skal der ikke anføres »T1« på det pågældende dokument.
 6. Når et TR-overleveringsbevis vedrører såvel containere, hvori er anbragt varer, som forsendes under T1-proceduren, som containere, hvori er anbragt varer, som forsendes under T2-proceduren, anfører afgangsstedet i den rubrik, der er forbeholdt toldmyndighederne, på eksemplar 1, 2, 3A og 3B af TR-overleveringsbeviset særskilte henvisninger til containeren (containerne) alt efter, hvilken status de varer, der er anbragt deri, har, og anfører henholdsvis »T1«, »T2« eller »T2F« ud for henvisningen til den (de) tilsvarende container(e).
 7.


text:
Når der i det i stk. 3 omhandlede tilfælde benyttes specifikationer for store containere, udfærdiges der særskilte specifikationer for hver kategori af containere, hvori er anbragt varer, der forsendes under T1-proceduren, og henvisningen hertil anføres i den rubrik, der er forbeholdt toldmyndighederne, på eksemplar 1, 2, 3A og 3B af TR-overleveringsbeviset med løbenummeret (løbenumrene) på specifikationen (specifikationerne) for de store containere. Der anføres »T1« ud for løbenummeret (løbenumrene) på specifikationen (specifikationerne), som de vedrører.
 8. Samtlige eksemplarer af TR-overleveringsbeviset tilbageleveres til transportvirksomheden.
 9. Hvert EFTA-land kan i øvrigt bestemme, at varerne kan forsendes under T1-proceduren, uden at TR-overleveringsbeviset skal forelægges for afgangsstedet.
 10. Hvad angår de i stk. 2, 3 og 5 omhandlede varer, skal TR-overleveringsbeviset udfærdiges på det bestemmelsessted, hvor varerne angives til overgang til fri omsætning eller til henførsel under en anden toldprocedure.
 For varer, der forsendes fra et sted til et andet i Fællesskabet gennem et eller flere EFTA-landes område under de i stk. 4 omhandlede betingelser, er der ingen formaliteter at iagttage for bestemmelsesstedet.
 Artikel 89
 Identifikationsforanstaltninger
 Identifikation af varerne sker efter bestemmelserne i konventionens artikel 11. Dog undlader afgangsstedet generelt at forsegle store containere, når jernbaneselskaberne har truffet foranstaltninger til identifikation af varerne. Ved forsegling noteres dette i rubrikken forbeholdt toldmyndighederne på eksemplar 3A og 3B af TR-overleveringsbeviset.
 Artikel 90
 Anvendelse af de forskellige eksemplarer af TR-overleveringsbeviset
 1. Bortset fra de tilfælde, hvor varerne forsendes fra et sted til et andet i Fællesskabet gennem et eller flere EFTA-landes område, overgiver transportvirksomheden eksemplar 1, 2 og 3A af TR-overleveringsbeviset til bestemmelsesstedet.
 2. Bestemmelsesstedet tilbageleverer straks eksemplar 1 og 2 til transportvirksomheden efter at have forsynet dem med påtegning og beholder eksemplar 3A.
 Vareforsendelser til eller fra tredjelande
 Artikel 91
 Forsendelser til tredjelande
 1. Påbegyndes en forsendelse inden for de kontraherende parters område, og skal den afsluttes uden for disse parters område, finder bestemmelserne i artikel 88, stk. 1-9, og artikel 89 anvendelse.
 2. Det toldsted, i hvis distrikt den grænsestation er beliggende, via hvilken en forsendelse forlader de kontraherende parters område, bliver bestemmelsessted.
 3. Ved bestemmelsesstedet er der ingen formaliteter at iagttage.
 Artikel 92
 Forsendelser fra tredjelande
 1. Påbegyndes en forsendelse uden for de kontraherende parters område, og skal den afsluttes inden for disse parters område, bliver det toldsted, i hvis distrikt den grænsestation er beliggende, via hvilken en forsendelse kommer ind i de kontraherende parters område, afgangsstedet. Ved afgangsstedet er der ingen formaliteter at iagttage.
 2. Det toldsted, hvor varerne frembydes, bliver bestemmelsessted. De i artikel 90 omhandlede formaliteter skal opfyldes ved bestemmelsesstedet.
 Artikel 93
 Forsendelser gennem kontraherende parters område
 1. Når en forsendelse påbegyndes og skal afsluttes uden for de kontraherende parters område, bliver afgangsstedet og bestemmelsesstedet de toldsteder, der er omhandlet i henholdsvis artikel 92, stk. 1, og artikel 91, stk. 2.
 2. Ved afgangsstedet og bestemmelsesstedet er der ingen formaliteter at iagttage.
 Artikel 94
 Varernes toldmæssige status
 Varer, der forsendes som omhandlet i artikel 92, stk. 1, eller artikel 93, stk. 1, anses for at være sendt under T1-proceduren, medmindre varernes status


text:
som fællesskabsvarer fastslås i overensstemmelse med bestemmelserne i tillæg II.
 Afdeling 3
 Andre bestemmelser
 Artikel 95
 Ladelister
 1. Artikel 22, stk. 5, i dette tillæg og punkt 24 i bilag V til dette tillæg finder anvendelse på ladelister, som måtte være vedlagt et CIM-fragtbrev eller et TR-overleveringsbevis. Antallet af lister anføres i rubrikken til angivelse af bilag til enten CIM-fragtbrevet eller TR-overleveringsbeviset.
 Endvidere skal nummeret på den jernbanevogn, som CIM-fragtbrevet vedrører, eller i givet fald nummeret på den container, som varerne er anbragt i, anføres på ladelisten.
 2. For forsendelser, der påbegyndes i de kontraherende parters område og omfatter såvel varer, der forsendes under T1-proceduren, som varer, der forsendes under T2-proceduren, udfærdiges der særskilte ladelister. For forsendelser i store containere, der er omfattet af TR-overleveringsbeviser, udfærdiges der særskilte ladelister for hver af de store containere, hvori der er anbragt begge varekategorier.
 Der henvises til løbenumrene på ladelisterne for hver af de to kategorier af varer i rubrikken til varebeskrivelsen i CIM-fragtbrevet eller i TR-overleveringsbeviset.
 3. I de i stk. 1 og 2 omhandlede tilfælde udgør de ladelister, der er vedlagt CIM-fragtbrevet eller TR-overleveringsbeviset, med henblik på anvendelse af de i artikel 67-96 omhandlede forenklinger, en integrerende del heraf og har samme retsvirkning.
 Originalen af disse ladelister skal være forsynet med afsendelsesstationens påtegning.
 Afdeling 4
 Anvendelsesområde for normale procedurer og forenklede procedurer — kombineret forsendelse jernbane-landevej
 Artikel 96
 1. Bestemmelserne i artikel 67-95 udelukker ikke muligheden for at benytte de i afsnit II fastlagte procedurer. Bestemmelserne i artikel 69 og 71 eller 83 og 86 finder dog fortsat anvendelse.
 2. I forbindelse med udfyldningen af CIM-fragtbrevet eller TR-overleveringsbeviset skal der i det i stk. 1 omhandlede tilfælde på synlig måde anføres en henvisning til de(t) anvendte forsendelsesangivelse(r) i rubrikken til angivelse af bilag til disse dokumenter.
 Denne henvisning skal for hvert anvendt dokument omfatte en angivelse af dets type samt udstedelsessted, dato og registreringsnummer.
 Eksemplar 2 af CIM-fragtbrevet eller eksemplar 1 og 2 af TR-overleveringsbeviset skal desuden være forsynet med påtegning fra det jernbaneselskab, som den sidste station, der er berørt af den fælles forsendelse, henhører under. Dette selskab forsyner dokumentet med sin påtegning efter at have sikret sig, at forsendelsen er ledsaget af det eller de forsendelsesdokumenter, hvortil der er henvist.
 Afsluttes de i stk. 1 og stk. 2, første afsnit, omhandlede fælles forsendelser i et EFTA-land, kan dette land bestemme, at eksemplar 2 af CIM-fragtbrevet eller eksemplar 1 og 2 af TR-overleveringsbeviset forevises ved det toldsted, som den sidste station, der er berørt af den fælles forsendelse, henhører under. Dette toldsted forsyner dokumentet med sin påtegning efter at have sikret sig, at forsendelsen er ledsaget af det eller de forsendelsesdokumenter, hvortil der er henvist.
 3. Gennemføres en fælles forsendelse ledsaget af et TR-overleveringsbevis efter bestemmelserne i artikel 80-94, er det CIM-fragtbrev, som anvendes i forbindelse med denne forsendelse, hverken omfattet af anvendelsesområdet for artikel 67-79 eller for artikel 96, stk. 1 og 2. CIM-fragtbrevet skal i rubrikken til angivelse af bilag på synlig måde være forsynet med en henvisning


text:
til TR-overleveringsbeviset. Henvisningen skal indeholde angivelsen »TR-overleveringsbevis« efterfulgt af løbenummeret.
 4. Når en kombineret vareforsendelse med jernbane-landevej, der foregår på grundlag af en eller flere forsendelsesangivelser efter den i afsnit II fastlagte procedure, modtages af jernbaneselskabet i en jernbaneterminal og føres over på jernbanevogne, overtager jernbaneselskabet ansvaret for betalingen af importafgifter og andre afgifter i tilfælde af, at der begås overtrædelser eller uregelmæssigheder under jernbanetransporten, såfremt der ikke er en gyldig garanti i det land, hvor overtrædelsen eller uregelmæssigheden er eller formodes at være begået, og for så vidt som det ikke er muligt at søge dækning for disse beløb hos den hovedforpligtede.
 Artikel 97
 Godkendt afsender og godkendt modtager
 1. Når fritagelsen for at forelægge afgangsstedet forsendelsesangivelsen gælder for varer, som skal forsendes på grundlag af et CIM-fragtbrev eller et TR-overleveringsbevis efter bestemmelserne i artikel 67-96, træffer de kompetente myndigheder de nødvendige foranstaltninger for at sikre, at eksemplar 1, 2 og 3 af CIM-fragtbrevet eller eksemplar 1, 2 3A og 3B af TR-overleveringsbeviset påføres »T1«, »T2« eller »T2F«.
 2. Er varer, der forsendes efter bestemmelserne i artikel 67-96, bestemt til en godkendt modtager, kan de kompetente myndigheder uanset artikel 64, stk. 2, og artikel 66, stk. 1, litra a), bestemme, at eksemplar 2 og 3 af CIM-fragtbrevet eller eksemplar 1, 2 og 3A af TR-overleveringsbeviset afleveres direkte til bestemmelsesstedet af jernbaneselskabet eller transportvirksomheden.
 (Artikel 98-110, frie)
 KAPITEL VIII
 Forenklede procedurer for transport ad luftvejen
 Artikel 111
 Forenklet procedure (niveau 1)
 1. Et luftfartsselskab kan få tilladelse til at anvende luftfartsmanifestet som forsendelsesangivelse, når indholdet af dette manifest er i overensstemmelse med modellen i tillæg 3 til bilag 9 til konventionen angående international civil luftfart (forenklet procedure — niveau 1).
 Manifestets form samt afgangs- og bestemmelseslufthavnen for fælles forsendelsestransaktioner angives i tilladelsen. Luftfartsselskabet fremsender en bekræftet kopi af tilladelsen til de kompetente myndigheder i hver af de pågældende lufthavne.
 2. Såfremt den omhandlede forsendelse indeholder både varer, der skal forsendes under T1-proceduren, og varer, der skal forsendes under T2-proceduren, opføres disse varer på hvert sit manifest.
 3. Manifestet skal være forsynet med en af luftfartsselskabet dateret og underskrevet påtegning, som identificerer det:
 —
 ved »T1«, hvis varerne forsendes under T1-proceduren, eller
 —
 som relevant ved »T2« eller »T2F«, hvis varerne forsendes under T2-proceduren, idet et enkelt manifest dog ikke kan bære mere end et af disse to mærker.
 4. Manifestet skal ligeledes bære følgende påtegninger:
 —
 navnet på det luftfartsselskab, der transporterer varerne
 —
 rutenummeret
 —
 datoen for flyvningen
 —
 navnet på lufthavnen, hvor varerne indlades (afgangslufthavnen) og udlosses (bestemmelseslufthavnen)
 og for hver enkelt forsendelse i manifestet:
 —
 luftfragtbrevets nummer
 —
 antal kolli
 —
 en beskrivelse af varerne ved hjælp af deres sædvanlige handelsbetegnelse med de angivelser, der er nødvendige for identifikationen deraf
 —
 bruttomasse.
 I tilfælde af samlegods erstattes beskrivelsen af påtegningen »Consolidation«, eventuelt i forkortet form. I så fald skal luftfragtbrevene vedrørende de forsendelser, der er angivet i manifestet, bære varernes sædvanlige handelsbetegnelse med de angivelser, der er nødvendige for identifikationen deraf.
 5. Manifestet skal forelægges i mindst


text:
to eksemplarer for de kompetente myndigheder i afgangslufthavnen, som beholder et eksemplar heraf.
 Disse myndigheder kan til kontrolformål forlange at få udleveret samtlige luftfragtbreve vedrørende de forsendelser, der er angivet i manifesterne.
 6. Et eksemplar af manifestet forelægges for de kompetente myndigheder i bestemmelseslufthavnen, der beholder det.
 De kompetente myndigheder i bestemmelseslufthavnen kan ligeledes til kontrolformål forlange at få udleveret manifesterne og luftfragtbrevene vedrørende alle varer, som udlosses i lufthavnen.
 7. De kompetente myndigheder i hver bestemmelseslufthavn sender hver måned de kompetente myndigheder i hver afgangslufthavn en af luftfartsselskaberne udarbejdet liste over de manifester, som er blevet forelagt dem i løbet af den foregående måned, efter at have bekræftet den pågældende liste.
 For hvert manifest på denne liste anføres følgende oplysninger:
 —
 manifestets referencenummer
 —
 mærket, der viser, at manifestet gælder som forsendelsesangivelse, jf. stk. 3
 —
 navnet (eventuelt forkortet) på det luftfartsselskab, der har transporteret varerne
 —
 rutenummeret, og
 —
 datoen for flyvningen.
 Tilladelsen kan ligeledes indeholde en bestemmelse om, at luftfartsselskaberne selv fremsender de i første afsnit omhandlede oplysninger.
 Hvis der konstateres uregelmæssigheder i forhold til angivelserne i manifestet på denne liste, underretter de kompetente myndigheder i bestemmelseslufthavnen de kompetente myndigheder i afgangslufthavnen samt den myndighed, der har udstedt tilladelsen, herom og henviser især til luftfragtbrevene vedrørende de varer, for hvilke der er konstateret uregelmæssigheder.
 Artikel 112
 Forenklet procedure (niveau 2)
 1. Et luftfartsselskab kan få tilladelse til som forsendelsesangivelse at anvende et manifest, der fremsendes gennem et elektronisk dataoverførselssystem, når det udfører et betydeligt antal flyvninger mellem landene (forenklet procedure — niveau 2).
 Som undtagelse fra artikel 45, stk. 1, litra a), kan det tillades, at luftfartsselskaberne ikke er etableret i en kontraherende parts område, hvis de har et regionalt kontor i den pågældende parts område.
 2. Når de kompetente myndigheder modtager en anmodning om en sådan tilladelse, giver de de andre lande, på hvis respektive områder de afgangs- og bestemmelseslufthavne, som er forbundet via elektroniske dataoverførselssystemer, er beliggende, meddelelse om denne anmodning.
 Såfremt de kompetente myndigheder ikke inden for tres dage fra datoen for meddelelsen har modtaget nogen indsigelse, udsteder de tilladelsen.
 Denne tilladelse gælder i alle de berørte lande og finder kun anvendelse på fælles forsendelsestransaktioner mellem de i tilladelsen nævnte lufthavne.
 3. Forenklingen anvendes således:
 a)
 Det i afgangslufthavnen udfærdigede manifest fremsendes ved hjælp af elektroniske dataoverførselssystemer til bestemmelseslufthavnen.
 b)
 Luftfartsselskabet anfører følgende på manifestet:
 —
 »T1«, hvis varerne forsendes under T1-proceduren
 —
 »T2« eller »TF«, hvis varerne forsendes under T2-proceduren
 —
 »TD« for varer, der allerede er henført under en forsendelsesprocedure; i disse tilfælde anfører luftfartsselskabet også »TD« på det tilsvarende luftfragtbrev og en henvisning til den benyttede procedure, referencenummeret, datoen og det toldsted, der har udstedt forsendelsesangivelsen
 —
 »C« (svarende til »T2L«) eller »F« (svarende til »T2LF«) for fællesskabsvarer, der ikke er henført under en forsendelsesprocedure
 —
 »X« for fællesskabsvarer, som skal udføres, og som ikke er henført under en forsendelsesprocedure
 ud for de varer, som manifestet vedrører.
 Manifestet skal desuden gengive de i artikel 111, stk. 4, omhandlede påtegninger.
 c)
 Den


text:
fælles forsendelsesprocedure betragtes som afsluttet, når det gennem et elektronisk dataoverførselssystem fremsendte manifest er stillet til rådighed for de kompetente myndigheder i bestemmelseslufthavnen, og når varerne er blevet frembudt for dem.
 d)
 En udskrift af det gennem et elektronisk dataoverførselssystem fremsendte manifest forelægges på forlangende de kompetente myndigheder i afgangs- og bestemmelseslufthavnen.
 e)
 De optegnelser, der føres af luftfartsselskabet, skal som minimum indeholde de i litra b) omhandlede oplysninger.
 f)
 De kompetente myndigheder i afgangslufthavnen foretager kontrol ved systemrevision baseret på en risikoanalyse.
 g)
 De kompetente myndigheder i bestemmelseslufthavnen foretager kontrol ved systemrevision baseret på en risikoanalyse og sender om nødvendigt de nærmere oplysninger fra manifester, der er modtaget gennem et elektronisk dataoverførselssystem, til de kompetente myndigheder i afgangslufthavnen med henblik på verificering.
 4. Uden at det berører bestemmelserne i kapitel VI i afsnit II og i afsnit IV:
 —
 giver luftfartsselskabet de kompetente myndigheder meddelelse om alle overtrædelser og uregelmæssigheder
 —
 meddeler de kompetente myndigheder i bestemmelseslufthavnen så hurtigt som muligt alle overtrædelser og uregelmæssigheder til de kompetente myndigheder i afgangslufthavnen og til den myndighed, der har udstedt tilladelsen.
 KAPITEL IX
 Forenklet procedure for transport gennem rørledninger
 Artikel 113
 1. Når den fælles forsendelsesprocedure finder anvendelse for transport af varer gennem rørledninger, tilpasses formaliteterne vedrørende denne procedure efter bestemmelserne i stk. 2-5.
 2. Varer, der transporteres gennem rørledninger, betragtes som henført under proceduren for fælles forsendelse:
 —
 på tidspunktet for deres ankomst i en af de kontraherende parters toldområde, hvis der er tale om varer, som kommer ind i det nævnte område gennem rørledninger
 —
 på tidspunktet for deres indførelse i rørledningerne, hvis der er tale om varer, der allerede befinder sig i en af de kontraherende parters toldområde.
 I givet fald fastslås de pågældende varers status som fællesskabsvarer efter bestemmelserne i tillæg II.
 3. Den bruger af rørledninger, der er etableret i det land, over hvis område varerne kommer ind i en af de kontraherende parters område, eller den bruger, der er etableret i det land, hvor transporten påbegyndes, anses som den hovedforpligtede for de i stk. 2 omhandlede varer.
 4. Den bruger af rørledninger, der er etableret i det land, over hvis område varerne forsendes gennem rørledninger, betragtes med henblik på anvendelsen af artikel 4, stk. 2, som transportøren.
 5. Med forbehold af bestemmelserne i stk. 8 afsluttes den fælles forsendelsesprocedure på det tidspunkt, hvor de varer, der transporteres gennem rørledninger, kommer ind i modtagerens installationer eller distributionsnet og noteres i dennes regnskaber.
 6. Når varer, der transporteres gennem rørledninger mellem to kontraherende parters område, betragtes som værende henført under den fælles forsendelsesprocedure i overensstemmelse med bestemmelserne i stk. 2 og undervejs passerer gennem en kontraherende parts område, hvor denne procedure ikke anvendes for transport gennem rørledning, suspenderes proceduren under passagen af dette område.
 7. Når varer transporteres gennem rørledning fra en kontraherende parts område, hvor den fælles forsendelsesprocedure ikke anvendes for transport gennem rørledning, til en kontraherende parts område, hvor denne procedure anvendes, betragtes varerne som værende henført under nævnte procedure på det tidspunkt, hvor varerne


text:
ankommer til sidstnævnte kontraherende parts område.
 8. Når varer transporteres gennem rørledning fra en kontraherende parts område, hvor den fælles forsendelsesprocedure anvendes for transport gennem rørledning, til en kontraherende parts område, hvor denne procedure ikke anvendes, betragtes denne procedure som værende afsluttet på det tidspunkt, hvor varerne forlader den kontraherende parts område, hvor proceduren anvendes.
 9. De virksomheder, der er berørt af varernes forsendelse, skal føre regnskaber og stille disse til rådighed for de kompetente myndigheder med henblik på enhver form for kontrol, som det skønnes nødvendigt at foretage inden for rammerne af de i denne artikel omhandlede fælles forsendelser.
 AFSNIT IV
 SKYLD OG INDDRIVELSE
 Artikel 114
 Skyldens opståen
 1. Der opstår en skyld i henhold til artikel 3, litra l), gennem:
 a)
 unddragelse af varer fra den fælles forsendelsesprocedure, eller
 b)
 hvor der ikke er tale om en sådan unddragelse, manglende opfyldelse af en af de forpligtelser, der følger af anvendelsen af den fælles forsendelsesprocedure, eller manglende overholdelse af en af de betingelser, der gælder for henførsel af varer under den fælles forsendelsesprocedure.
 Manglende opfyldelse af forpligtelser, der ikke har nogen væsentlig virkning på en korrekt gennemførelse af proceduren, giver ikke anledning til at der opstår en skyld, forudsat at:
 i)
 de ikke udgør et forsøg på at unddrage varer fra toldkontrol
 ii)
 de ikke skyldes åbenbar forsømmelighed fra den pågældende erhvervsdrivendes side
 iii)
 alle de formaliteter, der er nødvendige for at bringe forholdene for de pågældende varer i overensstemmelse med reglerne, efterfølgende opfyldes.
 De kontraherende parter kan fastlægge de situationer, hvor andet afsnit finder anvendelse.
 2. Skylden opstår:
 a)
 når varerne unddrages den fælles forsendelsesprocedure, eller
 b)
 når den forpligtelse, hvis manglende opfyldelse giver anledning til skylden, ikke længere er opfyldt, eller når det for varer, der er blevet henført under proceduren, efterfølgende konstateres, at en af betingelserne for en sådan henførsel i virkeligheden ikke var opfyldt.
 3. Der opstår ikke skyld for en vare, der er henført under den fælles forsendelsesprocedure, når den berørte erhvervsdrivende beviser, at den i stk. 1, første afsnit, litra b), omhandlede manglende opfyldelse af de forpligtelser, der følger af en henførsel af varer under den fælles forsendelsesprocedure, skyldes den totale ødelæggelse eller det uigenkaldelige tab af de pågældende varer som følge af deres natur, uforudsete omstændigheder eller force majeure eller med tilladelse fra de kompetente myndigheder.
 Varer anses for uigenkaldeligt tabt, når de er gjort ubrugelige.
 Artikel 115
 Identifikation af skyldneren
 1. I det i artikel 114, stk. 1, litra a), omhandlede tilfælde er skyldneren:
 a)
 den person, der har unddraget varerne den fælles forsendelsesprocedure
 b)
 de personer, der har deltaget i en sådan unddragelse, og som vidste eller med rimelighed burde have vidst, at der var tale om, at varer blev unddraget den fælles forsendelsesprocedure
 c)
 de personer, der har erhvervet eller er i besiddelse af de pågældende varer, og som på det tidspunkt, hvor de erhvervede eller kom i besiddelse af varerne, vidste eller med rimelighed burde have vidst, at der var tale om, at varer blev unddraget den fælles


text:
forsendelsesprocedure, og
 d)
 den hovedforpligtede.
 2. I det i artikel 114, stk. 1, litra b), omhandlede tilfælde er skyldneren alt efter tilfældet enten den person, der skal opfylde de forpligtelser, der følger af en henførsel under den fælles forsendelsesprocedure, eller den person, der skal overholde betingelserne for henførsel af varer under denne procedure.
 3. Når flere skyldnere er skyldige i forbindelse med samme skyld, hæfter de solidarisk for denne.
 Artikel 116
 Fastsættelse af det sted, hvor skylden er opstået
 1. Skylden opstår:
 a)
 på det sted, hvor de begivenheder, der giver anledning til skylden, finder sted, eller
 b)
 hvis dette sted ikke kan identificeres, på det sted, hvor de kompetente myndigheder konkluderer, at varerne befinder sig i en situation, der giver anledning til, at skylden opstår, eller
 c)
 hvis stedet ikke kan identificeres i henhold til litra a) eller b) inden for en frist på:
 —
 syv måneder regnet fra den dato, hvor varerne skulle have været frembudt for bestemmelsesstedet, medmindre der er afsendt en inddrivelsesanmodning, i hvilket tilfælde denne frist forlænges med højst en måned, eller
 —
 en måned efter udløbet af fristen i artikel 41, stk. 5, når den hovedforpligtede ikke har fremlagt oplysningerne eller har fremlagt utilstrækkelige oplysninger
 enten i det land, hvor det sidste indførselstoldsted, som sender meddelelsen »grænseovergangsattest«, er beliggende, eller, hvis dette ikke kan identificeres, i det land, som afgangsstedet hører under.
 2. De i artikel 117, stk. 1, omhandlede kompetente myndigheder er myndighederne i det land, hvor skylden er opstået eller formodes at være opstået i overensstemmelse med nærværende artikel.
 Artikel 117
 Fremgangsmåde over for skyldneren
 1. De kompetente myndigheder tager skridt til inddrivelse, så snart de er i stand til at:
 a)
 fastslå skyldens størrelse, og
 b)
 identificere skyldneren.
 2. Med henblik herpå og forudsat, at der ikke foreligger forældelse, underretter disse myndigheder skyldneren om skyldens størrelse efter de bestemmelser og inden for de frister, der gælder i de kontraherende parters område.
 3. Enhver skyld, der er meddelt i henhold til stk. 2, skal betales af skyldneren efter de bestemmelser og inden for de frister, der gælder i de kontraherende parters område.
 4. Dersom der efter indledningen af en inddrivelsesforanstaltning over for de kompetente myndigheder, der er fastlagt i henhold til artikel 116 (de anmodende myndigheder), fremlægges bevis af en hvilken som helst art for det sted, hvor de begivenheder, der gav anledning til skylden, har fundet sted, fremsender disse myndigheder, forudsat at det pågældende sted er beliggende i en anden kontraherende parts område, straks alle relevante dokumenter, herunder en bekræftet kopi af bevismaterialet, til de kompetente myndigheder dette sted (de myndigheder, hvortil anmodningen rettes).
 De myndigheder, hvortil anmodningen er rettet, bekræfter modtagelsen og anfører, om de er kompetente til at foretage inddrivelsen. Hvis der ikke er afgivet noget svar inden for tre måneder, genoptager de anmodende myndigheder straks den inddrivelsesforanstaltning, som de havde indledt.
 5. Hvis de myndigheder, hvortil anmodningen er rettet, er kompetente, indleder de en ny inddrivelsesforanstaltning vedrørende skylden, i givet fald efter udløbet af den i stk. 4,


text:
andet afsnit, omhandlede tremåneders frist, og på betingelse af at de anmodende myndigheder straks underrettes.
 Enhver ikke afsluttet inddrivelsesprocedure, som er indledt af de anmodende myndigheder, suspenderes, så snart de myndigheder, hvortil anmodningen er rettet, underretter de førstnævnte myndigheder om, at de vil indlede inddrivelsesforanstaltninger.
 Så snart der foreligger bevis for, at de myndigheder, hvortil anmodningen er rettet, har foretaget inddrivelse, tilbagebetaler de anmodende myndigheder de allerede opkrævede beløb eller annullerer inddrivelsesforanstaltningen.
 Artikel 118
 Fremgangsmåde over for kautionisten
 1. Kautionisten er forpligtet, så længe det skyldige beløb kan forfalde til betaling, jf. dog stk. 4.
 2. Når proceduren ikke er afsluttet, skal de kompetente myndigheder i afgangslandet senest ni måneder efter datoen, hvor varerne skulle have været frembudt for bestemmelsesstedet, give kautionisten meddelelse om, at proceduren ikke er afsluttet.
 3. Når proceduren ikke er afsluttet, skal de kompetente myndigheder, der identificeres i overensstemmelse med artikel 116, inden for en frist på tre år fra datoen for antagelsen af forsendelsesangivelsen underrette kautionisten om, at han er eller vil kunne blive forpligtet til at betale de beløb, som han hæfter for i forbindelse med den pågældende fælles forsendelse; denne meddelelse skal indeholde transaktionens referencenummer og datoen på forsendelsesangivelsen, afgangsstedets navn, den hovedforpligtedes navn og det pågældende beløb.
 4. Kautionisten frigøres for sine forpligtelser, hvis han ikke har modtaget en af de i stk. 2 og 3 nævnte meddelelser inden for fristens udløb.
 5. Når en af de nævnte meddelelser er blevet fremsendt, underrettes kautionisten om inddrivelsen af skylden eller om afslutningen af proceduren.
 Artikel 119
 Udveksling af oplysninger og samarbejde med henblik på inddrivelse
 Med forbehold af artikel 13a i konventionen bistår landene hinanden med at fastslå, hvilke myndigheder der ifølge artikel 116 er kompetente med hensyn til inddrivelse.
 Disse myndigheder underretter afgangsstedet og garantistedet om alle tilfælde, hvor der er opstået en skyld i forbindelse med forsendelsesangivelser, der er antaget af afgangsstedet, samt om de foranstaltninger, der er truffet med henblik på inddrivelse hos skyldneren. De underretter desuden afgangsstedet om inddrivelsen af told og andre afgifter, således at afgangsstedet kan afslutte forsendelsestransaktionen.
 «
 BILAG II
 »
 BILAG I
 VARER, DER FREMBYDER ØGET RISIKO FOR SVIG
 1
 2
 3
 4
 5
 HS-kode
 Varebeskrivelse
 Minimumsmængder
 Følsomme varer — kode (1)
 Minimumssats for enkeltkaution
 ex ex 0102 90
 Andet levende tamkvæg
 4 000 kg
 1
 1 500 EUR/t
 0201 10
 Kød af hornkvæg, fersk eller kølet
 3 000 kg
 2 700 EUR/t
 0201 20
 2 900 EUR/t
 0201 30
 5 200 EUR/t
 0202 10
 Kød af hornkvæg, frosset
 3 000 kg
 2 700 EUR/t
 0202 20
 2 900 EUR/t
 0202 30
 3 900 EUR/t
 0402 10
 Mælk og fløde, koncentreret eller tilsat sukker eller andre sødemidler
 2 500 kg
 1 600 EUR/t
 0402 21
 1 900 EUR/t
 0402 29
 2 500 EUR/t
 0402 91
 1 400 EUR/t
 0402 99
 1 600 EUR/t
 0405 10
 Smør og andre mælkefedtstoffer
 3 000 kg
 2 600 EUR/t
 0405 90
 2 800 EUR/t
 ex ex 0803 00
 Andre bananer end pisang, friske
 8 000 kg
 1
 800 EUR/t


text:
1701 11
 Rør- og roesukker samt kemisk ren saccharose, i fast form
 7 000 kg
 —
 1701 12
 —
 1701 91
 —
 1701 99
 —
 2207 10
 Ethanol (ethylalkohol), ikke denatureret, med et alkoholindhold på 80 % vol eller derover
 3 hl
 2 500 EUR/hl ren alkohol
 2208 20
 Spiritus, likør og andre spiritusholdige drikkevarer
 5 hl
 2 500 EUR/hl ren alkohol
 2208 30
 2208 40
 2208 50
 2208 60
 2208 70
 ex ex 2208 90
 1
 2402 20
 Cigaretter med indhold af tobak
 35 000 stk.
 120 EUR/1 000 stk.
 BILAG II
 MINIMUMSKRAV FOR FORSEGLINGERNE
 De forseglinger, der er omhandlet i artikel 31 i dette tillæg, skal mindst opfylde følgende krav og tekniske specifikationer:
 a)
 Grundlæggende krav
 Forseglingen skal:
 1.
 være bestandig ved normal brug
 2.
 let kunne verificeres og genkendes
 3.
 være fremstillet således, at enhver brydning eller fjernelse efterlader spor, som kan ses med det blotte øje
 4.
 være udformet til en eneste brug eller — for forseglinger, der kan anvendes flere gange — være udformet på en sådan måde, at hver anbringelse tydeligt angives
 5.
 være forsynet med identifikationsmærker.
 b)
 Tekniske specifikationer
 1.
 Seglets form og dimension kan variere, alt efter hvilken type forsegling der anvendes, men dimensionerne skal være således, at identifikationsmærkerne let kan aflæses.
 2.
 Seglets identifikationsmærker må ikke kunne forfalskes og skal være vanskelige at efterligne.
 3.
 Det materiale, der anvendes, skal være af en sådan art, at seglet ikke kan revne ved et tilfælde, og at det ikke kan forfalskes eller genanvendes, uden at det kan ses.
 BILAG III
 KRITERIERNE I ARTIKEL 53 OG 54
 Kriterier
 Kommentarer
 1.
 Tilstrækkelig erfaring
 Tilstrækkelig erfaring dokumenteres ved en regelmæssig og korrekt anvendelse af den fælles forsendelsesprocedure som hovedforpligtet i en af følgende perioder forud for ansøgningen:
 —
 seks måneder for anvendelse af artikel 53, stk. 3, litra a), og artikel 54, stk. 1
 —
 et år for anvendelse af artikel 53, stk. 3, litra b), og artikel 54, stk. 2, litra a)
 —
 to år for anvendelse af artikel 53, stk. 4, og artikel 54, stk. 2, litra b).
 2.
 Højt niveau i samarbejdet med de kompetente myndigheder
 Den hovedforpligtede har nået et højt niveau i samarbejdet med de kompetente myndigheder, når han i forvaltningen af sine transaktioner træffer særlige foranstaltninger, hvorved han giver de pågældende myndigheder øgede muligheder for kontrol og beskyttelse af involverede interesser.
 Sådanne forholdsregler kan, hvis de kompetente myndigheder stiller sig tilfreds hermed, vedrøre:
 —
 vilkårene for udfærdigelsen af forsendelsesangivelsen
 eller
 —
 indholdet af forsendelsesangivelsen, når den hovedforpligtede på angivelsen anfører supplerende oplysninger i andre tilfælde end dem, hvor disse oplysninger er obligatoriske
 eller
 —
 retningslinjerne for opfyldelse af formaliteterne i forbindelse med henførsel under proceduren (f.eks. indgivelse af angivelsen til samme toldsted).
 3.
 Kontrol med transporten
 Den hovedforpligtede påviser, at han har kontrol med transporten, bl.a.:
 a)
 når han selv sørger for transporten under iagttagelse af høje sikkerhedsnormer
 eller
 b)
 når han benytter en fragtfører, hvormed han har indgået en langtidskontrakt, og som iagttager høje sikkerhedsnormer i forbindelse med de


text:
leverede tjenesteydelser
 eller
 c)
 når han benytter en mellemmand, som sammen med fragtføreren kontraktmæssigt forpligter sig til at iagttage høje sikkerhedsnormer i forbindelse med de leverede tjenesteydelser.
 4.
 En finansiel situation, der er tilstrækkelig god til at opfylde forpligtelserne
 Den hovedforpligtede opviser en finansiel situation, der er tilstrækkelig god til, at han kan opfylde sine forpligtelser; han skal over for de kompetente myndigheder kunne godtgøre, at han er i stand til at betale en eventuel toldskyld, der måtte opstå i forbindelse med de pågældende varer.
 BILAG IV
 REGLER FOR ANVENDELSE AF ARTIKEL 54, STK. 7
 Midlertidigt forbud mod anvendelse af samlet sikkerhed med et reduceret beløb eller mod anvendelse af samlet kaution
 1.
 Situationer, hvor anvendelse af samlet kaution med et reduceret beløb eller samlet kaution kan forbydes midlertidigt
 1.1.
 Midlertidigt forbud mod anvendelse af samlet kaution med et reduceret beløb
 Ved »særlige omstændigheder« som anført i artikel 54, stk. 6, forstås en situation, hvor det i et større antal tilfælde, hvor der er involveret flere hovedforpligtede, og som er en fare for, at ordningen kan fungere, er fastslået, at den samlede kaution med det reducerede beløb, der er omhandlet i artikel 54, stk. 2, på trods af eventuel anvendelse af artikel 50 eller 57 ikke længere kan sikre betaling inden for den fastsatte frist af skyld, der er opstået som følge af, at varer, der er anført på listen i bilag I, er unddraget den fælles forsendelsesprocedure.
 1.2.
 Midlertidigt forbud mod anvendelse af samlet kaution
 Ved »omfattende svig«, som anført i artikel 54, stk. 7, forstås en situation, hvor det er fastslået, at den samlede kaution, der er omhandlet i artikel 54, stk. 1, på trods af eventuel anvendelse af artikel 50 eller 57 og i givet fald artikel 54, stk. 6, ikke længere kan sikre betaling inden for den fastsatte frist af skyld, der er opstået som følge af, at varer, der er anført på listen i bilag I, er unddraget den fælles forsendelsesprocedure, i betragtning af omfanget af denne unddragelse og de omstændigheder, under hvilke den er foregået, især når de skyldes organiseret kriminalitet på internationalt plan.
 2.
 Beslutningsprocedure for midlertidigt at forbyde anvendelse af samlet kaution med et reduceret beløb eller anvendelse af samlet kaution
 2.1.
 Den Blandede Kommissions beslutning om midlertidigt at forbyde anvendelse af samlet kaution med et reduceret beløb eller anvendelse af samlet kaution under henvisning til artikel 54, stk. 6 eller 7, (i det følgende benævnt »beslutningen«) træffes efter følgende fremgangsmåde:
 2.2.
 Beslutningen kan træffes efter anmodning fra en eller flere af de kontraherende parter.
 2.3.
 Når der fremsættes en sådan anmodning, underretter de kontraherende parter hinanden om, hvad de har konstateret, og undersøger, om betingelserne under punkt 1.1 eller 1.2 er opfyldt.
 2.4.
 Hvis de kontraherende parter mener, at disse betingelser er opfyldt, forelægges der Den Blandede Kommission et beslutningsforslag, som skal vedtages efter den skriftlige procedure i punkt 2.5.
 2.5.
 Kommissionens generalsekretariat sender de kontraherende parter uden for Fællesskabet et beslutningsforslag.
 Beslutningen er vedtaget, hvis Kommissionens generalsekretariat ikke inden for


text:
en frist på 30 dage efter datoen for afsendelse af beslutningsforslaget har modtaget en skriftlig indsigelse fra de kontraherende parter. Kommissionens generalsekretariat underretter de kontraherende parter om vedtagelsen af beslutningen.
 Hvis der inden for den fastsatte frist indkommer indsigelser fra en eller flere af de kontraherende parter til Kommissionens generalsekretariat, underretter dette de øvrige kontraherende parter herom.
 2.6.
 De kontraherende parter sørger hver især for offentliggørelse af beslutningen.
 2.7.
 Beslutningen har en gyldighed på højst 12 måneder. Denne gyldighedsperiode kan dog forlænges eller annulleres af Den Blandede Kommission, efter at de kontraherende parter har foretaget en ny undersøgelse.
 3.
 Foranstaltninger, som gør det muligt at formindske de finansielle konsekvenser af forbuddet mod samlet kaution
 Indehaveren af en bevilling til samlet kaution kan efter anmodning, når det er midlertidigt forbudt at anvende samlet kaution for varerne på listen i bilag I, få tilladelse til en enkeltkaution. I så fald gælder følgende særlige bestemmelser:
 —
 Der stilles enkeltkaution ved et særligt kautionsdokument, som indeholder en henvisning til dette bilag, og som kun dækker de varer, der er omhandlet i denne beslutning.
 —
 Denne enkeltkaution kan kun anvendes ved det afgangssted, som er angivet i kautionsdokumentet.
 —
 Den kan anvendes til at dække flere samtidige eller på hinanden følgende transaktioner, forudsat at det samlede beløb for de indledte transaktioner, for hvis vedkommende proceduren ikke er afsluttet, ikke overstiger garantibeløbet. I dette tilfælde tildeler garantistedet en oprindelig adgangskode til den hovedforpligtede. Denne kan tildele sig selv eller sine repræsentanter en eller flere adgangskoder for denne sikkerhedsstillelse.
 —
 Hver gang proceduren afsluttes for en fælles forsendelsestransaktion, som er dækket af en sådan enkeltkaution, frigives det beløb, der svarer til pågældende transaktion, og kan genanvendes til at dække en anden transaktion inden for garantibeløbet.
 4.
 Undtagelse fra beslutningen om midlertidigt forbud mod anvendelse af samlet kaution med et reduceret beløb eller anvendelse af samlet kaution
 4.1.
 Enhver hovedforpligtet kan få bevilling til at anvende samlet kaution med et reduceret beløb eller at anvende samlet kaution, når han henfører varer, der er omfattet af beslutningen om midlertidigt forbud, under den fælles forsendelsesprocedure, hvis han dokumenterer, at der ikke er opstået nogen skyld i forbindelse med de pågældende varer som led i fælles forsendelsestransaktioner, som han har indledt i løbet af de seneste to år før beslutningen, eller — dersom der er opstået skyld i denne periode — han dokumenterer, at den er afviklet fuldt ud inden for den frist, der er fastsat af skyldneren, skyldnerne eller kautionisten.
 Hvis den hovedforpligtede skal kunne anvende den midlertidigt forbudte samlede kaution, skal han desuden opfylde de i artikel 54, stk. 2, litra b), fastsatte betingelser.
 4.2.
 Bestemmelserne i artikel 46 til 51 finder tilsvarende anvendelse på de ansøgninger og tilladelser, der vedrører de i punkt 4.1 omhandlede undtagelser.
 4.3.
 Når de kompetente myndigheder indrømmer en undtagelse, anfører de følgende påtegning i rubrik 8 på attesten for samlet kaution:
 —
 UBEGRÆNSET ANVENDELSE — 99209.
 BILAG V
 NØDPROCEDURE
 KAPITEL I
 Almindelige bestemmelser
 1.
 I dette bilag fastsættes de nærmere bestemmelser, der giver


text:
mulighed for at iværksætte nødproceduren i henhold til artikel 22, stk. 1, i følgende tilfælde:
 a)
 for rejsende:
 —
 når de kompetente myndigheders edb-system ikke fungerer
 b)
 for de hovedforpligtede, herunder godkendte afsendere:
 —
 når de kompetente myndigheders edb-system ikke fungerer
 —
 når den hovedforpligtedes edb-system ikke fungerer, eller
 —
 når netværket mellem en hovedforpligtet og de kompetente myndigheder ikke er tilgængeligt.
 2.
 Bestemmelserne i dette bilag finder anvendelse på nødproceduren, medmindre andet angives i det følgende.
 3.
 Forsendelsesangivelse
 3.1.
 Papirudgaven af forsendelsesangivelsen, som anvendes til nødproceduren, skal være genkendelig for alle de involverede parter i forsendelsestransaktionen med henblik på at undgå problemer på transitstederne og på bestemmelsesstedet. Derfor begrænses de benyttede dokumenter til følgende:
 —
 brug af det administrative enhedsdokument (SAD)
 —
 brug af SAD udskrevet på almindeligt papir af den erhvervsdrivendes system i overensstemmelse med bilag B6 til tillæg III, eller
 —
 SAD kan erstattes af en udskrift af forsendelsesledsagedokumentet med tilladelse fra de kompetente myndigheder, når disse finder, at den erhvervsdrivendes behov er begrundede.
 3.2.
 Ved anvendelse af bestemmelserne i punkt 3.1, tredje led, udarbejdes forsendelsesledsagedokumentet i overensstemmelse med bilag A1 til A3 til tillæg III.
 3.3.
 Hvis der i bestemmelserne i dette bilag henvises til eksemplarer af forsendelsesangivelsen, der ledsager forsendelsen, finder disse bestemmelser tilsvarende anvendelse på forsendelsesledsagedokumentet.
 KAPITEL II
 Anvendelsesområde
 4.
 Manglende adgang til de kompetente myndigheders edb-system
 4.1.
 Anvendelsesbestemmelser uanset det anvendte dokument:
 —
 Angivelsen udfyldes og udarbejdes af afgangsstedet i tre eksemplarer i overensstemmelse med bilag B6 til tillæg III for SAD og i overensstemmelse med bilag A1 til A3 for forsendelsesledsagedokumentet.
 —
 Angivelsen registreres af toldvæsenet ved hjælp af et nummereringssystem, der er et andet end edb-systemets nummereringssystem, i rubrik C.
 —
 Nødproceduren angives på kopierne af forsendelsesangivelsen med et stempel i henhold til bilag B7 til tillæg III i rubrik A på SAD eller i stedet for MRN og stregkoden på forsendelsesledsagedokumentet.
 —
 Når den forenklede procedure benyttes, anvender den godkendte afsender forhåndsgodkendte dokumenter og opfylder alle betingelser vedrørende de oplysninger, der skal påføres angivelsen, samt brugen af det særlige stempel (kapitel III, punkt 27-30), ved at benytte henholdsvis rubrik D og C.
 —
 Dokumentet attesteres af afgangsstedet, når den normale procedure anvendes, eller af den godkendte afsender, når de forenklede procedurer benyttes.
 —
 Når bestemmelsen om forsendelsesledsagedokumentet anvendes, må hverken stregkoden eller forsendelsens referencenummer (MRN) fremgå af angivelsen.
 4.2.
 Når beslutningen om at anvende nødproceduren træffes, annulleres alle angivelser, der er indført i edb-systemet, men som endnu ikke er blevet behandlet, fordi systemet ikke fungerer. Den erhvervsdrivende er forpligtet til at stille alle oplysninger til rådighed for de kompetente myndigheder, hver gang en angivelse lægges ind i systemet, men derefter anvendes nødproceduren.
 4.3.
 Den kompetente myndighed fører kontrol med anvendelsen af nødproceduren for at undgå misbrug af denne procedure.
 5.
 Manglende adgang til den hovedforpligtedes edb-system og/eller netværket
 Når den hovedforpligtedes edb-system og/eller netværket mellem de hovedforpligtede og de kompetente myndigheder ikke er tilgængeligt, finder følgende procedure anvendelse:
 —
 Bestemmelserne i punkt 4 finder anvendelse i stedet for bestemmelserne inden


text:
for den forenklede procedure.
 —
 Den hovedforpligtede giver de kompetente myndigheder besked, når edb-systemet og/eller netværket igen er tilgængeligt.
 6.
 Manglende adgang til den godkendte afsenders edb-system og/eller netværket
 Når den godkendte afsenders edb-system og/eller netværket er utilgængelige, finder følgende procedure anvendelse:
 —
 Bestemmelserne i punkt 4 finder anvendelse.
 —
 Den godkendte afsender giver de kompetente myndigheder besked, når edb-systemet og/eller netværket igen er tilgængeligt.
 —
 Når en godkendt modtager i det foreliggende tilfælde indgiver mere end 2 % af sine angivelser på et år gennem nødproceduren, skal der foretages en revision af tilladelsen med henblik på at vurdere, hvorvidt betingelserne fortsat er opfyldt.
 7.
 De nationale myndigheders indlæsning af data
 I de to ovenstående tilfælde (punkt 5 og 6) kan de nationale toldmyndigheder give tilladelse til, at de erhvervsdrivende frembyder forsendelsesangivelsen i ét eksempel (ved hjælp af SAD eller i givet fald modellen for forsendelsesledsagedokumentet) til afgangsstedet, således at forsendelsesoplysningerne kan udveksles mellem toldmyndighederne via toldvæsenets edb-system.
 8.
 Statistiske oplysninger
 Der udarbejdes en ekstra kopi af eksemplar 4 af T1- og T2-angivelsen eller af forsendelsesledsagedokumentet i overensstemmelse med artikel 12 i konventionen.
 KAPITEL III
 Procedurens funktion
 9.
 Forsendelse af varer, der er henført under den fælles forsendelsesprocedure, foretages på grundlag af eksemplar 4 og 5 af forsendelsesangivelsen eller forsendelsesledsagedokumentet, som afgangsstedet udleverer til den hovedforpligtede.
 10.
 Former for enkeltkaution ved kautionsdokument
 Hvis afgangsstedet er forskelligt fra garantistedet, opbevarer sidstnævnte en kopi af det dokument, hvorved det har godkendt den af kautionisten stillede sikkerhed. Den hovedforpligtede indleverer originaleksemplaret til afgangsstedet, hvor det opbevares. Afgangsstedet kan om nødvendigt anmode om oversættelse til det officielle sprog eller et af de officielle sprog i det pågældende land.
 11.
 Sammensatte forsendelser
 For forsendelser, som omfatter såvel varer, der forsendes efter T1-proceduren, som varer, der forsendes efter T2-proceduren, udfyldes forsendelsesangivelsen, der er forsynet med »T«, således:
 —
 enten ved supplementsformularer, der er forsynet med henholdsvis »T1bis«, »T2bis« eller »T2Fbis«
 —
 eller ved ladelister, der er forsynet med henholdsvis »T1bis«, »T2bis« eller »T2Fbis«.
 12.
 T1-proceduren som standard
 Er et af mærkerne »T1«, »T2« eller »T2F« ikke blevet anført i det højre underrubrik i rubrik 1 på forsendelsesangivelsen, eller er der tale om forsendelser, der både vedrører varer henført under T1-proceduren og varer henført under T2-proceduren, og er de i punkt 11 fastsatte bestemmelser ikke blevet overholdt, anses varer, der forsendes i henhold til sådanne dokumenter, for at være sendt efter T1-proceduren.
 13.
 Underskrift af forsendelsesangivelsen og den hovedforpligtedes forpligtelse
 Den hovedforpligtedes underskrivelse af forsendelsesangivelsen forpligter denne i forhold til bestemmelserne i artikel 24.
 14.
 Identifikationsforanstaltninger
 Hvis konventionens artikel 11, stk. 4, finder anvendelse, anfører afgangsstedet i rubrik D »Kontrolleret af afgangsstedet« i forsendelsesangivelsen ud for underrubrikken vedrørende »Forseglinger« følgende påtegning:
 —
 Fritaget — 99201.
 15.
 Påtegning af forsendelsesangivelsen og frigivelse af varer
 —
 Afgangsstedet forsyner forsendelsesangivelsens forskellige eksemplarer med påtegning om resultaterne af kontrollen.
 —
 Hvis kontrolresultaterne er i overensstemmelse med angivelsen, frigiver afgangsstedet varerne og anfører datoen herfor på forsendelsesangivelsens forskellige eksemplarer.
 16.
 Grænseovergangssted
 16.1.
 Fragtføreren afgiver ved hvert grænseovergangssted en grænseovergangsattest udfærdiget på en


text:
formular, der er i overensstemmelse med bilag B8 til tillæg III; attesten opbevares af grænseovergangsstedet.
 16.2.
 Finder transporten sted over et andet grænseovergangssted end det, der er anført i forsendelsesangivelsens eksemplar 4 og 5, gør dette overgangssted følgende:
 —
 sender straks grænseovergangsattesten til det oprindeligt planlagte grænseovergangssted, eller
 —
 underretter afgangsstedet om grænseovergangen i de tilfælde og i henhold til den procedure, der er fastlagt ved aftale mellem de kompetente myndigheder.
 17.
 Frembydelse på bestemmelsesstedet
 17.1.
 Bestemmelsesstedet registrerer forsendelsesangivelsens eksemplar 4 og 5, anfører ankomstdatoen i eksemplarerne og forsyner dem med påtegning om resultatet af den foretagne kontrol.
 17.2.
 Forsendelsestransaktionen kan afsluttes på et andet toldsted end det, der er fastsat i forsendelsesangivelsen. I så fald bliver dette toldsted bestemmelsesstedet.
 Hvis det nye bestemmelsessted hører under en anden kontraherende part end det oprindeligt planlagte toldsted, skal det nye bestemmelsessted i rubrik I »Kontrolleret af bestemmelsesstedet« på eksemplar 5 af forsendelsesangivelsen ud over de sædvanlige angivelser, det påhviler bestemmelsesstedet at anføre, forsyne den med følgende påtegning:
 —
 Forskelle: det sted, hvor varerne blev frembudt ...... (navn og land) — 99203.
 17.3
 Når forsendelsesangivelsen i det i punkt 17.2 omhandlede tilfælde er forsynet med nedenstående påtegning, skal det nye bestemmelsessted opbevare varen under tilsyn, og det kan ikke lade den overgå til anden bestemmelse end den kontraherende part, som afgangsstedet hører ind under, uden udtrykkelig tilladelse fra sidstnævnte.
 —
 Udpassage fra .................... undergivet restriktioner eller afgifter i henhold til forordning/direktiv/afgørelse nr. ... — 99204.
 17.4.
 Navnet på den kontraherende part i forbindelse med nærvende konvention og nummeret på den pågældende retsakt indsættes i sætningen i punkt 17.3 på samme sprog, som benyttes i angivelsen.
 18.
 Ankomstbevis
 Ankomstbeviset kan udfærdiges forneden på bagsiden af forsendelsesangivelsens eksemplar 5.
 19.
 Returnering af eksemplar 5
 De kompetente myndigheder i bestemmelseslandet returnerer straks og senest otte dage fra datoen for afslutningen af proceduren eksemplar 5 af forsendelsesangivelsen til de kompetente myndigheder i afgangslandet. Når forsendelsesledsagedokumentet benyttes, returneres en kopi af det fremlagte forsendelsesledsagedokument på samme vilkår som for eksemplar 5.
 20.
 Underretning af den hovedforpligtede og alternative beviser for procedurens ophør
 Hvis eksemplar 5 af forsendelsesangivelsen ikke returneres til de kompetente myndigheder i afgangslandet inden for en frist på en måned efter sidste frist for frembydelsen af varerne på bestemmelsesstedet, giver disse myndigheder den hovedforpligtede meddelelse herom og anmoder ham om at fremlægge bevis for, at proceduren er afsluttet.
 21.
 Efterlysningsprocedure
 21.1.
 Hvis de kompetente myndigheder i afgangslandet ikke to måneder fra sidste frist for frembydelse af varerne på bestemmelsesstedet har modtaget bevis for, at proceduren er afsluttet, indleder de omgående en efterlysningsprocedure med henblik på at indhente de oplysninger, som er nødvendige for at afslutte proceduren eller, hvis dette ikke er muligt:
 —
 at fastslå, om der er opstået en toldskyld
 —
 at identificere skyldneren
 —
 at fastslå, hvilke myndigheder der er kompetente med hensyn til inddrivelse.
 21.2.
 Denne procedure indledes straks, hvis de kompetente myndigheder underrettes på et tidligt tidspunkt om, at proceduren ikke er afsluttet, eller hvis de har mistanke herom.
 21.3.
 Efterlysningsproceduren indledes


text:
ligeledes, hvis det senere dokumenteres, at beviset for, at proceduren er afsluttet, var forfalsket, og at anvendelse af efterlysningsproceduren er nødvendig for at opfylde målsætningerne i punkt 21.1.
 22.
 Sikkerhedsstillelse — referencebeløb
 22.1.
 Med henblik på anvendelsen af artikel 52, stk. 1, i dette tillæg foretager den hovedforpligtede for alle forsendelsestransaktioner en beregning af den forventede skyld og sikrer sig, at de beløb, der er indgået forpligtelser for, også med de forsendelser, hvor proceduren ikke er afsluttet, ikke overstiger referencebeløbet.
 22.2.
 Når referencebeløbet viser sig at være utilstrækkeligt til at dække den hovedforpligtedes fælles forsendelser, skal han give garantistedet meddelelse derom.
 23.
 Attester for samlet kaution eller for fritagelse for sikkerhedsstillelse
 På grundlag af godkendelsen i henhold til artikel 44, stk. 1, litra a): Attesten for den samlede kaution eller for fritagelse for sikkerhedsstillelse, som udstedes af de kompetente myndigheder, skal fremlægges for afgangsstedet. I forsendelsesangivelsen skal der henvises til attesten.
 24.
 Særlige ladelister
 24.1.
 De kompetente myndigheder kan give den hovedforpligtede tilladelse til i henhold til de generelle bestemmelser i artikel 45 som ladelister at benytter lister, der ikke opfylder alle betingelserne i tillæg III.
 Disse lister må kun anvendes, hvis de:
 —
 udfærdiges af virksomheder, hvis bogføring er baseret på et elektronisk eller automatisk databehandlingssystem
 —
 udformes og udfyldes på en sådan måde, at de uden vanskeligheder kan anvendes af de kompetente myndigheder, og
 —
 for hver varepost angiver de oplysninger, der kræves i henhold til bilag B5 til tillæg III.
 24.2.
 Som ladelister i henhold til punkt 24.1 må også anvendes varebeskrivelseslister, der udfærdiges med henblik på opfyldelse af afsendelses-/udførselsformaliteter, også selv om listerne udfærdiges af virksomheder, hvis bogføring ikke er baseret på elektroniske eller automatiske databehandlingssystemer.
 24.3.
 Virksomheder, hvis bogføring er baseret på elektroniske eller automatiske databehandlingssystemer, og som i henhold til punkt 24.1 og 24.2 allerede har tilladelse til at anvende specielle ladelister, kan få tilladelse til også at benytte disse lister i forbindelse med fælles forsendelser, som kun omfatter varer af samme art, hvis denne mulighed er påkrævet som følge af de pågældende virksomheders databehandlingsprogrammer.
 25.
 Anvendelse af særlig forsegling
 Den hovedforpligtede anfører i rubrik D »Kontrolleret af afgangsstedet« i forsendelsesangivelsen ud for underrubrikken »Forseglinger« de benyttede forseglingers art, antal og mærker.
 26.
 Fritagelse for at følge bindende transportrute
 I rubrik 44 i forsendelsesangivelsen anfører bevillingshaveren følgende påtegning:
 —
 Fritaget for bindende transportrute — 99205.
 27.
 Godkendt afsender — forhåndsattestering og formaliteter ved afgang
 27.1.
 For så vidt angår anvendelsen af punkt 4 og 6 fastsættes det i bevillingen, at rubrik C »Afgangssted« på formularen til forsendelsesangivelserne:
 —
 på forhånd skal være forsynet med afgangsstedets stempel og underskrift af en ansat ved dette toldsted, eller
 —
 af den godkendte afsender forsynes med et af de kompetente myndigheder godkendt særligt stempel af metal som vist i bilag B9 til tillæg III. Dette stempel kan forud påtrykkes formularerne, når den pågældende trykning foretages af et hertil godkendt trykkeri.
 Den godkendte afsender skal i rubrikken desuden angive varernes afsendelsesdato og i overensstemmelse med de gældende bestemmelser i


text:
tilladelsen forsyne forsendelsesangivelsen med et nummer.
 27.2.
 De kompetente myndigheder kan foreskrive anvendelse af formularer, der med henblik på identifikation er forsynet med et særligt kendetegn.
 28.
 Godkendt afsender — sikker opbevaring af stempler
 28.1.
 Den godkendte afsender skal sørge for sikker opbevaring af det særlige stempel og/eller de formularer, der er forsynet med et aftryk af et afgangssteds stempel eller af det særlige stempel.
 Han underretter de kompetente myndigheder om de sikkerhedsforanstaltninger, der træffes i henhold til første afsnit.
 28.2.
 Ved misbrug af formularer, der på forhånd er forsynet med et aftryk af afgangsstedets stempel eller af det særlige stempel, hæfter den godkendte afsender — uafhængigt af, hvem der har begået misbruget, og uanset strafferetlige foranstaltninger — for betalingen af told og andre afgifter for de af nævnte formularer omfattede varer, som er forfaldne, men ikke betalt i et bestemt land som følge af et sådant misbrug, medmindre han over for de kompetente myndigheder, der har godkendt ham, dokumenterer, at han har truffet de i punkt 28.1 omhandlede foranstaltninger.
 29.
 Godkendt afsender — obligatoriske påtegninger
 29.1.
 Senest på det tidspunkt, hvor varerne afsendes, anfører den godkendte afsender i givet fald i rubrik 44 på forsendelsesangivelsen den bindende transportrute, der er fastsat i henhold til artikel 26, stk. 2, og i rubrik D »Kontrolleret af afgangsstedet« den frist fastsat i henhold til artikel 29, inden for hvilken varerne skal frembydes for bestemmelsesstedet, og en bemærkning om de foranstaltninger, der er truffet med henblik på at sikre identifikation, samt følgende påtegning:
 —
 Godkendt afsender — 99206.
 29.2.
 Foretager de kompetente myndigheder i afgangslandet kontrol ved afsendelsen, anfører de påtegning herom i rubrik D »Kontrolleret af afgangsstedet« i forsendelsesangivelsen.
 29.3.
 Efter afsendelsen sendes eksemplar 1 af forsendelsesangivelsen straks til afgangsstedet. De kompetente myndigheder kan i bevillingen bestemme, at eksemplar 1 skal sendes til de kompetente myndigheder i afgangslandet, så snart forsendelsesangivelsen er udfærdiget. De øvrige eksemplarer følger varerne på de i punkt 9 i nærværende bilag anførte betingelser.
 30.
 Godkendt afsender — fritagelse for underskrift
 30.1.
 Det kan tillades den godkendte afsender at undlade at underskrive forsendelsesangivelser, når de er forsynet med aftryk af det i bilag B9 til tillæg III omhandlede særlige stempel og er udfærdiget ved hjælp af elektroniske eller automatiske databehandlingssystemer. Denne tilladelse kan gives på betingelse af, at den godkendte afsender forud har afgivet en skriftlig erklæring til de kompetente myndigheder om, at han hæfter som hovedforpligtet for enhver fælles forsendelse, der foretages på grundlag af en forsendelsesangivelse, som er forsynet med et aftryk af det særlige stempel.
 30.2.
 Forsendelsesangivelser, som udfærdiges i henhold til punkt 30.1, skal i den rubrik, der er afsat til den hovedforpligtedes underskrift, være forsynet med følgende påtegning:
 —
 Fritaget for underskrift — 99207.
 31.
 Godkendt modtager — forpligtelser
 31.1.
 For varer, der ankommer til den godkendte modtagers virksomhed eller til steder, der angives nøjere i tilladelsen, sender den godkendte modtager straks bestemmelsesstedet forsendelsesledsagedokumentet eller eksemplar 4 og 5 af forsendelsesangivelsen, der har ledsaget disse varer, og giver samtidig meddelelse om ankomstdato, eventuelle


text:
forseglingers stand og enhver uregelmæssighed.
 31.2.
 Bestemmelsesstedet forsyner eksemplar 4 og 5 af forsendelsesangivelsen med de i ovenstående punkt 17 fastsatte påtegninger.
 32.
 Midlertidigt forbud mod anvendelse af samlet kaution med et reduceret beløb eller mod anvendelse af samlet kaution
 32.1.
 For forsendelsestransaktioner, der vedrører varer, som er omhandlet i en beslutning om forbud mod samlet kaution, videreføres anvendelsesbestemmelserne i artikel 54, stk. 7, i bilag IV til dette tillæg og suppleres med følgende foranstaltninger:
 —
 Følgende påtegninger, der mindst har formatet 100 × 10 mm, anbringes diagonalt og med røde blokbogstaver på eksemplarerne af forsendelsesangivelsen:
 —
 FORBUD MOD SAMLET KAUTION — 99208.
 —
 Uanset ovenstående punkt 19 skal eksemplar 5 af en af forsendelsesangivelserne, som bærer denne påtegning, tilbagesendes af bestemmelsesstedet senest arbejdsdagen efter den arbejdsdag, på hvilken forsendelsen med de krævede eksemplarer af angivelsen er frembudt for bestemmelsesstedet. Hvis forsendelsen frembydes for en godkendt modtager i henhold til artikel 64, skal denne senest arbejdsdagen efter den arbejdsdag, på hvilken han har modtaget denne forsendelse, aflevere eksemplar 5 til det bestemmelsessted, som han er underlagt.
 32.2.
 Foranstaltninger, som gør det muligt at formindske de finansielle konsekvenser af forbuddet mod samlet kaution
 Indehaveren af en bevilling til samlet kaution kan efter anmodning, når det er midlertidigt forbudt at anvende samlet kaution for varerne på listen i bilag I, få tilladelse til en enkeltkaution. I så fald gælder følgende særlige bestemmelser:
 —
 Denne enkeltkaution kan inden for nødproceduren kun anvendes ved det afgangssted, som er angivet i kautionsdokumentet.
 33.
 SAD-formularer — formaliteter, der udføres ved hjælp af et offentligt eller privat edb-system
 33.1.
 Benyttes der ved opfyldelsen af formaliteterne offentlige eller private edb-systemer, tillader de kompetente myndigheder efter anmodning fra de pågældende, at de ikke underskriver deres angivelse, men erstatter denne underskrift med en anden identifikationsteknik, der eventuelt kan baseres på anvendelse af en kode, og som har samme retlige følger som en håndskreven underskrift. En sådan lempelse indrømmes kun, hvis de tekniske og administrative krav, som de kompetente myndigheder stiller, er opfyldt.
 33.2.
 Benyttes der ved opfyldelsen af formaliteterne offentlige eller private edb-systemer, hvor angivelserne også trykkes på papir, kan de kompetente myndigheder tage højde for en direkte påtegning gennem disse systemer af de således trykte angivelser i stedet for den manuelle eller mekaniske anbringelse af toldstedets stempel og den kompetente tjenestemands underskrift.
 «
 (1) Når bestemmelserne i kapitel VII i afsnit II anvendes, skal den kode for følsomme varer, der er anført i kolonne 4, benyttes sammen med HS-koden i kolonne 1, når sidstnævnte ikke giver mulighed for entydigt at identificere de følsomme varer, der er anført i kolonne 2.
 BILAG III
 »TILLÆG II
 VARERS STATUS SOM FÆLLESSKABSVARER OG BESTEMMELSER VEDRØRENDE EUROEN
 Artikel 1
 I dette tillæg fastsættes gennemførelsesbestemmelserne til konventionen og til tillæg I vedrørende varers status som fællesskabsvarer og anvendelsen af euroen.
 AFSNIT I
 VARERS STATUS SOM FÆLLESSKABSVARER
 KAPITEL I
 Anvendelsesområde
 Artikel 2
 1. Bevis for varers status som fællesskabsvarer kan kun fremlægges i henhold til dette afsnit, når de pågældende varer forsendes direkte fra en kontraherende


text:
parts område til en anden.
 Som varer, der forsendes direkte fra en kontraherende parts område til en anden, anses varer, hvis forsendelse:
 a)
 ikke berører et tredjelands område, eller
 b)
 foregår gennem et eller flere tredjelandes område, men hvis forsendelse gennem disse områder sker på grundlag af ét og samme transportdokument, der er udstedt i en kontraherende parts område.
 2. Dette afsnit anvendes ikke på varer:
 a)
 som er bestemt til udførsel fra de kontraherende parters område, eller
 b)
 som forsendes i henhold til proceduren for international vareforsendelse ledsaget af TIR-carneter, medmindre:
 —
 varer, der skal losses på en kontraherende parts område, forsendes sammen med varer, der skal losses i et tredjeland
 —
 varerne forsendes fra en kontraherende parts område til en anden kontraherende parts område via et tredjeland.
 3. Dette afsnit gælder for postforsendelser (herunder postpakker), som sendes fra et postkontor i en kontraherende parts område til et postkontor i en anden kontraherende parts område.
 KAPITEL II
 Bevis for varers status som fællesskabsvarer
 Artikel 3
 Kompetent sted
 I dette kapitel forstås ved »kompetent sted« de myndigheder, der har kompetence til at attestere varernes status som fællesskabsvarer.
 Artikel 4
 Almindelige bestemmelser
 1. Beviset for, at varer, der ikke er henført under procedure T2, har status som fællesskabsvarer, kan føres ved hjælp af et af de dokumenter, der er fastsat i dette kapitel.
 2. For så vidt som betingelserne for udstedelsen er opfyldt, kan det dokument, der benyttes til at føre bevis for varernes status som fællesskabsvarer, udstedes efterfølgende. I så fald forsynes det med følgende påtegning i rød skrift:
 —
 Udstedt efterfølgende — 99210.
 Afdeling 1
 T2L-dokument
 Artikel 5
 Definition
 1. På de nedenfor anførte betingelser føres der bevis for varernes status som fællesskabsvarer ved fremlæggelse af et T2L-dokument.
 2. Ved T2L-dokument forstås ethvert dokument, der er mærket »T2L« eller »T2LF«.
 Artikel 6
 Formular
 1. T2L-dokumentet udfærdiges på en formular, der svarer til en af modellerne i SAD-konventionen.
 2. Denne formular kan i givet fald suppleres med en eller flere formularer, der svarer til modellerne i SAD-konventionen, som udgør en integrerende del af dokument T2L.
 3. I stedet for de supplerende formularer kan der benyttes ladelister, der er udfærdiget i overensstemmelse med modellen i tillæg III, som beskrivende del af dokument T2L, hvoraf de udgør en integrerende del.
 4. De i stk. 1-3 omhandlede formularer udfyldes i overensstemmelse med tillæg III. De trykkes og udfyldes på et af de kontraherende parters officielle sprog, der er accepteret af de kompetente myndigheder.
 Artikel 7
 Specielle ladelister
 1. Hvert lands kompetente myndigheder kan tillade enhver, der opfylder betingelserne i artikel 45 i tillæg I at anvende lister, som ikke opfylder alle betingelserne i tillæg III, som ladelister.
 2. Disse lister må kun anvendes, hvis de:
 a)
 udfærdiges af virksomheder, hvis bogføring er baseret på et elektronisk eller automatisk databehandlingssystem
 b)
 udformes og udfyldes på en sådan måde, at de uden vanskeligheder kan anvendes af de kompetente myndigheder, og
 c)
 for hver varepost angiver de oplysninger, der kræves i henhold til bilag B5 til


text:
tillæg III.
 3. Som ladelister i henhold til stk. 1 må også anvendes varebeskrivelseslister, der udfærdiges med henblik på opfyldelse af afsendelses-/udførselsformaliteter, også selv om listerne udfærdiges af virksomheder, hvis bogføring ikke er baseret på elektroniske eller automatiske databehandlingssystemer.
 Artikel 8
 Udfærdigelse af T2L-dokumentet
 1. T2L-dokumentet udfærdiges i et enkelt eksemplar, jf. dog bestemmelserne i artikel 19.
 2. T2L-dokumentet og eventuelle supplementsformularer og ladelister påtegnes efter brugernes anmodning af det kompetente sted. Påtegningen skal indeholde følgende oplysninger, der i videst muligt omfang skal stå i rubrik C »Afgangssted« i disse dokumenter:
 a)
 for så vidt angår T2L-dokumentet, det kompetente steds navn og stempel, underskrift af en tjenestemand ved det pågældende sted, dato for påtegningen og enten et registreringsnummer eller nummeret på afsendelses- eller udførselsangivelsen, hvis en sådan angivelse er nødvendig
 b)
 for så vidt angår supplementsformularen eller ladelisten, nummeret på T2L-dokumentet. Dette nummer skal påføres enten ved hjælp af et stempel med navnet på det kompetente sted eller manuelt. I sidstnævnte tilfælde skal det være forsynet med det pågældende steds officielle stempel.
 Dokumenterne leveres tilbage til vedkommende, så snart toldformaliteterne vedrørende afsendelsen af varerne til bestemmelseslandet er opfyldt.
 Afdeling 2
 Handelsdokumenter
 Artikel 9
 Faktura og transportdokument
 1. Der føres bevis for varernes status som fællesskabsvarer ved fremlæggelse af en faktura eller et transportdokument vedrørende disse varer, jf. bestemmelserne i denne artikel.
 2. Den faktura eller det transportdokument, som er omhandlet i stk. 1, skal i det mindste indeholde afsenderens/eksportørens eller den pågældendes (hvis denne ikke er afsender/eksportør) fulde navn og adresse, kollienes antal, art, mærker og numre, varebetegnelsen, bruttomassen (kg) og i givet fald containernummer/numre.
 Den pågældende skal tydeligt påtegne fakturaen eller transportdokumentet med T2L- eller T2LF-mærket samt sin håndskrevne underskrift.
 3. Benyttes der ved opfyldelsen af formaliteterne offentlige eller private edb-systemer, tillader de kompetente myndigheder efter anmodning fra de pågældende, at de ikke som fastsat i stk. 2 underskriver deres angivelse, men erstatter denne underskrift med en anden identifikationsteknik, der eventuelt kan baseres på anvendelse af en kode, og som har samme retlige følger som en håndskreven underskrift.
 En sådan lempelse indrømmes kun, hvis de tekniske og administrative krav, som de kompetente myndigheder stiller, er opfyldt.
 4. Fakturaen eller transportdokumentet, som er behørigt udfyldt og underskrevet af vedkommende, påtegnes på anmodning af den pågældende af det kompetente sted. Påtegningen skal indeholde det kompetente steds navn og stempel, underskrift af en tjenestemand ved det pågældende sted, datoen for påtegningen og enten et registreringsnummer eller nummeret på afsendelses-/udførselsangivelsen, hvis en sådan angivelse er nødvendig.
 5. Bestemmelserne i denne artikel finder kun anvendelse, hvis fakturaen eller transportdokumentet udelukkende vedrører fællesskabsvarer.
 6. Ved anvendelse af denne konvention gælder en faktura eller et transportdokument, der opfylder de i stk. 2-5 omhandlede formaliteter, som T2L-dokumentet.
 7. Ved anvendelse af artikel 9, stk. 4, i konventionen kan det toldsted i et EFTA-land, til hvis område varer er ankommet på grundlag af en faktura eller et transportdokument, der gælder som T2L-dokument, vedlægge det T2- eller T2L-dokument, som det udsteder for disse varer, en bekræftet kopi eller fotokopi


text:
af denne faktura eller dette transportdokument.
 Artikel 10
 Sømanifest
 1. Det kan ved hjælp af rederiets manifest over varer på følgende betingelser dokumenteres, at de har status som fællesskabsvarer.
 2. Manifestet skal mindst indeholde følgende oplysninger:
 a)
 rederiets fulde navn og adresse
 b)
 skibets identitet
 c)
 varernes lastested og -dato
 d)
 varernes lossested.
 Endvidere skal manifestet for hver forsendelse indeholde:
 a)
 henvisning til konnossementet eller et andet handelsdokument
 b)
 kollienes antal, art, mærker og numre
 c)
 en beskrivelse af varerne ved hjælp af deres sædvanlige handelsbetegnelse med de angivelser, der er nødvendige for identifikationen deraf
 d)
 bruttomasse (kg)
 e)
 i givet fald containernes numre
 f)
 følgende påtegninger for varernes status:
 —
 »C« (svarende til T2L) eller »F« (svarende til T2LF) for varer, hvis status som fællesskabsvarer kan godtgøres
 —
 »N« for alle andre varer.
 3. Det af rederiet behørigt udfyldte og underskrevne manifest påtegnes på rederiets anmodning af de kompetente myndigheder. Påtegningen skal indeholde det kompetente steds navn og stempel, underskrift af en tjenestemand ved det pågældende sted og datoen for påtegningen.
 Artikel 11
 Enkelt manifest
 Når den i artikel 112 i tillæg I omhandlede forenklede procedure for fælles forsendelse anvendes, bevises varers status som fællesskabsvarer ved, at der i manifestet ud for de pågældende varer anføres »C« (svarende til T2L) eller »F« (svarende til T2LF).
 Afdeling 3
 Andre beviser i forbindelse med visse transaktioner
 Artikel 12
 Transport på grundlag af et TIR-carnet eller ATA-carnet
 1. Forsendes varerne på grundlag af et TIR-carnet i et af de tilfælde, der er omhandlet i artikel 2, stk. 2, litra b), eller et ATA-carnet, kan klarereren som bevis for varernes status som fællesskabsvarer på tydelig måde i den rubrik, som skal indeholde varebeskrivelsen, anføre T2L- eller T2LF-mærket ledsaget af sin underskrift på alle de relevante blade i det benyttede carnet inden fremlæggelsen heraf til påtegning på afgangsstedet, jf. dog bestemmelserne i artikel 2. T2L- eller T2LF-mærket skal på alle de blade, hvor det er anført, bekræftes ved afgangsstedets stempel ledsaget af den kompetente tjenestemands underskrift.
 2. Omfatter TIR-carnetet og ATA-carnetet både fællesskabsvarer og ikke-fællesskabsvarer, skal de to varekategorier angives særskilt, og T2L- eller T2LF-mærket skal anføres således, at det klart kun vedrører fællesskabsvarerne.
 Artikel 13
 Varer, der medføres af rejsende eller indeholdes i deres rejsebagage
 Hvor det skal fastslås, at varer, der medføres af rejsende eller indeholdes i deres bagage, har status som fællesskabsvarer, anses disse varer, når de ikke er bestemt til erhvervsmæssige formål, for at have denne status:
 a)
 når de angives som fællesskabsvarer, og der ikke hersker nogen tvivl om rigtigheden af denne angivelse
 b)
 i andre tilfælde efter bestemmelserne i dette kapitel.
 Afdeling 4
 Bevis for varers status som fællesskabsvarer fremlagt af en godkendt afsender
 Artikel 14
 Godkendt afsender
 1. De kompetente myndigheder i hvert land kan give enhver person, i det følgende benævnt »godkendt afsender«, der opfylder betingelserne i artikel 45 i tillæg I, og som ønsker at føre bevis for varers status som fællesskabsvarer ved hjælp af et T2L-dokument i overensstemmelse med artikel 6 eller ved hjælp


text:
af et af de i artikel 9 til 11 omhandlede dokumenter, i det følgende benævnt »handelsdokumenter«, tilladelse til at benytte dette dokument uden at skulle fremlægge det til påtegning hos det kompetente sted.
 2. Bestemmelserne i artikel 46 til 51 i tillæg I gælder tilsvarende for den i stk. 1 omhandlede tilladelse.
 Artikel 15
 Tilladelsens indhold
 I tilladelsen fastlægges blandt andet:
 a)
 det toldsted, som efter artikel 16, stk. 1, litra a), skal forhåndsattestere de formularer, der benyttes til udfærdigelse af de pågældende dokumenter
 b)
 de betingelser, på hvilke den godkendte afsender skal godtgøre anvendelsen af formularerne
 c)
 de varekategorier eller -forsendelser, der er udelukket
 d)
 fristen for samt de øvrige enkeltheder vedrørende den godkendte afsenders meddelelse til det kompetente sted, således at dette eventuelt kan foretage kontrollen før varernes afgang.
 Artikel 16
 Forhåndsattestering og formaliteter ved afgang
 1. Det fastsættes i tilladelsen, at rubrik C »Afgangssted« på forsiden af de formularer, der benyttes til udfærdigelse af T2L-dokumentet og i givet fald supplementsformularen eller -formularerne eller forsiden på de pågældende handelsdokumenter:
 a)
 på forhånd skal forsynes med det i artikel 15, stk. 1, litra a), nævnte toldsteds stempel samt underskrift af en tjenestemand ved dette sted, eller
 b)
 af den godkendte afsender forsynes med et af de kompetente myndigheder godkendt særligt stempel af metal, som er i overensstemmelse med modellen i bilag B9 til tillæg III. Dette stempel kan forud påtrykkes formularerne, når den pågældende trykning foretages af et hertil godkendt trykkeri.
 2. Den godkendte afsender skal sørge for sikker opbevaring af det særlige stempel og/eller de formularer, der er forsynet med et aftryk af et afgangssteds stempel eller af det særlige stempel.
 Han underretter de kompetente myndigheder om de sikkerhedsforanstaltninger, der træffes i henhold til foregående afsnit.
 3. Ved misbrug af formularer, der på forhånd er forsynet med et aftryk af afgangsstedets stempel eller af det særlige stempel, hæfter den godkendte afsender — uafhængigt af, hvem der har begået misbruget, og uanset strafferetlige foranstaltninger — for betalingen af told og andre afgifter for de af nævnte formularer omfattede varer, som er forfaldne, men ikke betalt i et bestemt land, som følge af et sådant misbrug, medmindre han over for de kompetente myndigheder, der har godkendt ham, dokumenterer, at han har truffet de i stk. 2 omhandlede foranstaltninger.
 4. Den godkendte afsender skal senest på det tidspunkt, hvor varerne afsendes, udfylde og underskrive formularen. Han skal desuden i rubrikken »Kontrolleret af afgangsstedet« i T2L-dokumentet eller på et tydeligt sted i det benyttede handelsdokument angive det kompetente steds navn, dokumentets udstedelsesdato, og følgende påtegning:
 —
 Godkendt afsender — 99206.
 Artikel 17
 Fritagelse for underskrift
 1. Den godkendte afsender kan af de kompetente myndigheder få tilladelse til at undlade at underskrive de benyttede handelsdokumenter eller T2L-dokumenter, når de er forsynet med det særlige stempel, der er omhandlet i bilag B9 til tillæg III, og som er udfærdiget ved hjælp af elektroniske eller automatiske databehandlingssystemer. Denne tilladelse kan gives på betingelse af, at den godkendte afsender på forhånd har afgivet en skriftlig erklæring